Πάτρα: Βούλιαξε η πόλη από τους διαδηλωτές | Δρόμος της Αριστεράς\nΑρχική πολιτική Πάτρα: Βούλιαξε η πόλη από τους διαδηλωτές\nΤο πρωινό της 19ης Οκτώβρη στην Πάτρα, για όσους ξύπνησαν νωρίς, θύμιζε μέρα εθνικής γιορτής: άδειοι δρόμοι, κλειστά καταστήματα, στο δρόμο δεν κυκλοφορούσε ψυχή.\nΜια αίσθηση ότι τα πάντα έχουν νεκρώσει στην πόλη, που όσο προχωρούσε η μέρα έδωσε τη θέση της σε πραγματική γιορτή, λαϊκή.\nΣτις 09:00 το πρωί οι υπάλληλοι της Στ’ Εφορίας Αρχαιοτήτων καταλαμβάνουν το κτίριο της υπηρεσίας τους και το λάκτισμα έχει δοθεί. Οι δρόμοι αρχίζουν να γεμίζουν από κόσμο: οικογένειες με τα παιδιά τους, νεολαίοι και ηλικιωμένοι, εργαζόμενοι με τα πανό των σωματείων στα χέρια, έμποροι και καταστηματάρχες, άνθρωποι όλων των ηλικιών κατηφορίζουν από κάθε γωνιά της πόλης προς το κέντρο. Οι άδειοι και βουβοί, πριν από μια ώρα, δρόμοι παίρνουν ζωή, τα πρώτα συνθήματα ακούγονται, μικροφωνικές από βανάκια καλούν στην πορεία.\nΈξω από το Εργατικό Κέντρο Πάτρας δεκάδες χιλιάδες διαδηλωτές «ασφυκτιούν» να χωρέσουν. Η πλατεία Εθνικής Αντίστασης έχει μετατραπεί σε ποτάμι λαού, κι ο κόσμος συνεχίζει να καταφθάνει. Στην οδό Κορίνθου οι προσυγκεντρώσεις των φοιτητικών συλλόγων και οι διαδηλωτές σχεδόν «ακουμπούν» με τον όγκο τους την πλατεία Γεωργίου, όπου καλεί σε συγκέντρωση το ΠΑΜΕ. Η οδός Μαιζώνος γεμάτη, κόσμος πάει κι έρχεται.\nΜια μεγαλειώδης πορεία ξεκινά σε μια πόλη που πάλλεται από συνθήματα και οργή: «Να φύγουν», «Φτάνει πια!», «Να τους στείλουμε εμείς στην εφεδρεία». Οι εργάτες καθαριότητας του Δήμου Πατρέων, συνοδεία δύο απορριμματοφόρων, στην κεφαλή, κι ακολουθούν εκατοντάδες σωματεία και συλλογικότητες. Η συμμετοχή θυμίζει άλλες εποχές, διαδηλωτές γυρίζουν το κεφάλι προς τα πίσω, κοιτούν προς τα μπρος: τα όρια αυτού του λαϊκού ποταμιού δεν έχουν τέλος. «Ήρθε η ώρα να φύγετε απ’ τη χώρα». Η πορεία φτάνει στο κτίριο της Περιφέρειας Δυτικής Ελλάδας, το οποίο «εκκενώνει» από τους λιγοστούς υπαλλήλους και τον αντιπεριφερειάρχη κ. Αγγελόπουλο. Μπροστά στο πλήθος του κόσμου, ο αστυνομικός διευθυντής διατάσσει τις –λιγοστές ομολογουμένως– αστυνομικές δυνάμεις να αποχωρήσουν από το χώρο. Η κατάληψη διαρκεί μέχρι το μεσημέρι, όταν οι διαδηλωτές επιστρέφουν με πορεία ξανά στο κέντρο της Πάτρας.\nΣτο μεταξύ, εντυπωσιακή σε μέγεθος και παλμό ήταν και η πορεία που πραγματοποίησε την ίδια ώρα το ΠΑΜΕ στο κέντρο της πόλης. Χιλιάδες εργαζόμενοι και νεολαίοι συμμετείχαν στην απεργιακή κινητοποίηση που οδηγούσαν αγρότες της περιοχής με τα τρακτέρ τους. Χιλιάδες λαού διαδήλωσαν στην Πάτρα και τη δεύτερη μέρα της γενικής απεργίας, ενώ υπό κατάληψη από εργαζόμενους τέθηκαν το Δημαρχείο και το κτίριο της Αποκεντρωμένης Διοίκησης Πελοποννήσου και Ιονίων Νήσων.\nΑποκλεισμός των εκπαιδευτικών από τις βουλευτικές εκλογές\nΣε… αποστασία καλεί και η ΔΑΚΕ


Χλιδή και πολυτέλεια στο λιμάνι του Βόλου από το κρουαζιερόπλοιο Club Med 2 - e-thessalia.gr\nΧλιδή και πολυτέλεια στο λιμάνι του Βόλου από το κρουαζιερόπλοιο Club Med 2\n11 Αυγούστου 2015, 08:54 11 Αυγούστου 2015\nΣτο λιμάνι του Βόλου βρίσκεται σήμερα ένα από τα διασημότερα deluxe κρουαζιερόπλοια του κόσμου. Σήμερα στις 7:30 το πρωί το κρουαζιερόπλοιο Club Med 2, με σημαία Γαλλίας κατέπλευσε στο λιμάνι του Βόλου από τη Λήμνο, με προορισμό τη Σκιάθο, για το λιμάνι της οποίας θα αποπλεύσει στις 6 το απόγευμα. Μεταφέρει 350 επιβάτες και 214 μέλη πλήρωμα.\nΤο κρουαζιερόπλοιο, κατασκευάστηκε το 1992 στη Χάβρη της Γαλλίας και είναι ένα από τα μεγαλύτερα που πλέουν στον κόσμο, με κρουαζιέρες στα νερά της Μεσογείου και της Αδριατικής Θάλασσας το καλοκαίρι, και την Καραϊβική το χειμώνα. Το πρωί ταξιδεύει με τις μηχανές του και το βράδυ σηκώνει πανιά.\nΤο Club Med 2 είναι ένα πανέμορφο κρουαζιερόπλοιο, με πέντε άλμπουρα και ανάλογο αριθμό τριγωνικών ιστίων και έχει τη μορφή ενός τεράστιου ιστιοφόρου. Είναι υπερπολυτελές και διαθέτει 10 σουϊτες 115 τετραγωνικών η κάθε μια, ενώ πραγματοποιεί κρουαζιέρες στη Μεσόγειο και κυρίως στο Αιγαίο και την Κύπρο.\nClub Med 2Βολοςκρουαζιερόπλοιολιμανι\nΠροηγούμενο ΆρθροΦωτιά σε αυτοκίνητο εν κινήσει το βράδυ στα Παλαιά ΒόλουΕπόμενο Άρθρο“Ερυθρόλευκος” ο Τσιλιγκίρης


Θύρα 13 Ζακύνθου κατά Κοντονή! - Leoforos.gr\nΘύρα 13 Ζακύνθου κατά Κοντονή!\nΟι συμπατριώτες του υφυπουργού, έστειλαν ηχηρό μήνυμα αργά το βράδυ.\nΗ Θύρα 13 Ζακύνθου, εξέδωσε ανακοίνωση με την οποία αναφέρεται στον πρότερο βίο του αλλά και στα όσα έκανε όταν υπουργοποιήθηκε.\nΥ.Γ.3 Σαν πολίτης Παναθηναϊκός , σαν υπουργός …;


Παιδίον Τόπος: Κουνούπι (κώνωψ)\nΔίπτερο έντομο (οικογένεια Culicidae). Υπάρχουν 3.500 είδη κουνουπιών. Το σώμα του είναι μακρύ και καλύπτεται από λέπια. Έχει μακριά πόδια, μεμβρανώδη φτερά και επιμήκη προβοσκίδα.\nΜπορεί να γεννήσει έξι φορές το χρόνο περίπου από 200 - 350 αβγά κάθε φορά (1.200 - 2.200 αβγά ετησίως).\nΤα κουνούπια τρέφονται με γύρη. Όμως τα θηλυκά για να μπορέσουν να γεννήσουν τα αυγά τους χρειάζονται και αίμα. Τα αβγά του θηλυκού ωριμάζουν αφού αυτό πιει αίμα. Τότε το θηλυκό τα αφήνει στην επιφάνεια του νερού και εκκολάπτονται οι προνύμφες. Αυτές τρέφονται από οργανικά κατάλοιπα ή μικρά έντομα. Χαρακτηριστικό των προνυμφών είναι ότι έχουν δύο αναπνευστικά συστήματα. Έτσι μπορούν να αναπνέουν έξω και μέσα στο νερό.\nΗ κίνηση, η σωματική θερμότητα, η υγρασία και το διοξείδιο του άνθρακα που εκπνέεται με την αναπνοή είναι παράγοντες που προσελκύουν τα κουνούπια.\nΤο φτερούγισμά τους είναι συγχρονισμένο και σε αυτό οφείλεται το σφύριγμα που ακούγεται από τα κουνούπια. Μεταφέρονται σε πολύ μακρινές αποστάσεις από τον άνεμο μιας και δεν προβάλλουν αντίσταση σε αυτόν.\nΗ δραστηριότητα των κουνουπιών εξαρτάται από τη θερμοκρασία και την υγρασία του αέρα. Τα περισσότερα κουνούπια τσιμπούν τις πρώτες πρωινές ώρες, τις νυχτερινές ώρες και κατά τη διάρκεια της νύχτας. Υπάρχουν όμως και είδη κουνουπιών που τσιμπούν συνέχεια, όλο το εικοσιτετράωρο.\nΤο θηλυκό τρυπάει το δέρμα με 6 «καρφίτσες» που έχει στο στόμα του, βγάζει ένα είδος σάλιου και με τη προβοσκίδα του ρουφά το αίμα που καταλήγει στην κοιλιά του. Ανάλογα με το πόσο αίμα ρουφάει η κοιλιά του θηλυκού κουνουπιού μεγαλώνει μιας και έχει μεγάλη ελαστικότητα.\n- Ο ανωφελής\nΔιάρκεια ζωής: 18 μέρες μέχρι 4-5 εβδομάδες\nΦορέας της ελονοσίας και των ασθενειών της εγκεφαλίτιδας και φιλαρίασης. Η προβοσκίδα, το κεφάλι και το σώμα είναι σε ευθεία γραμμής. Τα φτερά τους έχουν μικρά στίγματα. Όταν τσιμπάνε άτομο που είναι φορέας της ελονοσίας, ρουφούν μαζί με το αίμα και το πλασμώδιο στο οποίο οφείλεται η ασθένεια. Το μικρόβιο αυτό αναπτύσσεται μέσα στο σώμα του κουνουπιού. Έτσι, το κουνούπι όταν τσιμπήσει έναν υγιή άνθρωπο του μεταφέρει το μικρόβιο.\n- Το κοινό κουνούπι\nΔιάρκεια ζωής: 10-15 ημέρες, ζει περισσότερο σε ψυχρές συνθήκες\nΖει σε στάσιμα και μολυσμένα νερά και σε μέρη με μεγάλη υγρασία. Γεννάει αυγά στην επιφάνεια του νερού που επιπλέουν σε ομάδες των 100. Μπορεί σε σπάνιες περιπτώσεις να μεταφέρει την ασθένεια της εγκεφαλίτιδας.\n- Το γένος αηδής\nΔιάρκεια ζωής: 10 – 15 ημέρες (υπό κατάλληλες κλιματολογικές συνθήκες η διάρκεια ζωής του αυξάνεται σε μήνες)\nΟ θώρακάς του έχει ασημένιο χρώμα. Οι προνύμφες του γένους επιβιώνουν και έξω από το νερό. Η αναπαραγωγή του γίνεται σε δεξαμενές βρόχινου νερού ή σε αρμυρά έλη.


ΑΡΧΙΚΗ ΣΕΛΙΔΑΜΩΡΟΗ ΖΩΗ ΜΕ ΤΟ ΜΩΡΟΟΡΓΑΝΩΝΟΝΤΑΣ ΤΟ ΚΑΡΟΤΣΙ ΤΟΥ ΜΩΡΟΥ\nBabyspace Greece 2016-06-06 14:26:23 +0300 10 αξεσουάρ για το καρότσι του μωρού για τις πιο απολαυστικές βόλτες! Οργανώνοντας το καρότσι του μωρού\nhttps://s3.gy.digital/babyspace/uploads/asset/data/25673/baby-walk.jpg 470 900\n10 αξεσουάρ για το καρότσι του μωρού για τις πιο απολαυστικές βόλτες!\nΗ βόλτα με το μωρό χρειάζεται σωστή προετοιμασία και καλή οργάνωση. Τα παρακάτω αξεσουάρ είναι έξυπνα, χρήσιμα και θα μας λύσουν τα χέρια!\n1. Θήκη για σνακ και παιχνίδια. Η θήκη, εκτός από ιδιαίτερη, είναι και πολύ χρήσιμη. Mπορεί να συνδυάζει το μπωλ για φαγητό αλλά και το παιχνίδι. Βάζουμε μέσα τα μπισκοτάκια ή τα παιχνίδια του μικρού μας και αυτά θα το κρατήσουν απασχολημένο καθ' όλη τη διάρκεια της βόλτας μας.\n2. Το μαγικό κάλυμμα. Είναι ιδανικό για τις ζεστές μέρες του καλοκαιριού όπου ο ήλιος καίει και είναι επικίνδυνος για την υγεία του παιδιού μας. Το κάλυμμα προσφέρει ολοκληρωμένη προστασία από τον ήλιο και ταυτόχρονα αφήνει το δροσερό αεράκι να περάσει. Είναι έτσι κατασκευασμένο, ώστε να πιάνει ελάχιστο χώρο διπλωμένο και επίσης είναι αρκετά ελαστικό για να ταιριάζει σε κάθε καρότσι.\n3. Η σούπερ τσάντα. Η ιδανική τσάντα που πρέπει να έχουμε στη βόλτα με το καρότσι θα πρέπει να είναι χρήσιμη τόσο στο μωρό όσο και σε εμάς. Για το λόγο αυτό, η τσάντα θα πρέπει να είναι οργανωμένη. Αυτό σημαίνει πως θα πρέπει να έχει ειδικές θήκες για τα πράγματα του μωρού, μωρομάντηλα, πιπίλες κτλ αλλά και για τα δικά μας δηλαδή κινητό, κλειδιά, πορτοφόλι!\n4. Mini ψυγειάκι. Ακούς ψυγειάκι και σου έρχεται στο μυαλό καλοκαίρι; Kαι όμως ένα mini ψυγειάκι στο καρότσι θα κρατήσει το νερό του μωρού δροσερό για αρκετή ώρα!\n5. Το καροτσο-ποδήλατο\nΜε ένα μόνο εξάρτημα μετατρέπουμε το καρότσι του μωρού μας σε καροτσο-ποδήλατο! Το εξάρτημα αυτό είναι το ιδανικό για μία διασκεδαστική βόλτα για όλη την οικογένεια.\n6. Κρατάμε το καρότσι μαζί\nΘέλει και το μεγαλύτερο παιδί να κρατάει το καρότσι του μωρού την ώρα της βόλτας; Με το παραπάνω παιχνίδι, είναι εφικτό!\n7. Θήκη για το κινητό\nΗ ιδανική θήκη για να έχουμε πάντα το κινητό μας εύκαιρο την ώρα της βόλτας! Προστατεύεται από τις ζημιές που μπορεί να κάνει το μωρό μας και το έχουμε δεμένο στο καρότσι μας καθ' όλη τη διάρκεια της βόλτας!\n8. Γάντζος για παν ενδεχόμενο. Πόσες φορές νιώθουμε ότι τα χέρια μας δεν είναι αρκετά για τα πράγματα θέλουμε να πάρουμε μαζί μας; Ένας γάντζος μπορεί να μας λύσει αυτό το πρόβλημα!\n9. Αδιάβροχο κάλυμμα. Αν και συνήθως αποφεύγουμε να βγάζουμε το μωρό μας βόλτα όταν βρέχει, καλό είναι να είμαστε προετοιμασμένες . Ένα αδιάβροχο κάλυμμα που μπορεί να εφαρμόζει στο καρότσι, το λίκνο και το πορτ μπεμπέ είναι πάντα χρήσιμο!\n10. Κλειδαριά ασφαλείας\nΜε μια κλειδαριά ασφαλείας ειδική για καρότσι, ξέρουμε ότι όπου και αν αφήσουμε το καρότσι μας, έξω από μία καφετέρια ή στην είσοδο του σπιτιού, θα το βρούμε πάλι στη θέση του!\nBabyspace Greece 2016-02-18 14:32:45 +0200 Πώς θα μάθουμε στα παιδιά μας να πλένουν τα χέρια τους. Πλύσιμο χεριών


Παυλόπουλος για επίσκεψη Κινέζου Προέδρου: «Η Ελλάδα βλέπει πάντοτε την Κίνα ως μια σύμμαχο χώρα» – Δυνατή Ελλάδα\ngeoathanasΔημοσιεύτηκε: 29-05-2020 01:05:23Δημοσιεύτηκε: 9 Νοεμβρίου 2019 12:180\nΠΡΟΕΔΡΟΣ: H επίσκεψη του Φίλου, Προέδρου της Λαϊκής Δημοκρατίας της Κίνας κ. Xi Jinping, σηματοδοτεί μια μεγάλη στιγμή για την Ελλάδα. Και τούτο διότι, ταυτοχρόνως, σηματοδοτεί και μια νέα περίοδο στις σχέσεις ανάμεσα στην Ελλάδα και στην Κίνα, στην Κίνα και στην Ελλάδα. Σ’ αυτό συμβάλει η διεθνής εμβέλεια της προσωπικότητας του Προέδρου Xi Jinping και η σύνεση, με την οποία χειρίζεται όλα τα ζητήματα της εξωτερικής πολιτικής της Κίνας. Προς την ίδια κατεύθυνση συνέβαλε και η πρόσκληση που απηύθυνε, κατά την πρόσφατη επίσκεψή μου στην Κίνα, ο Πρόεδρος Xi Jinping στην Ελλάδα για την Διεθνή Έκθεση της Σαγκάης, όπου εκεί εκπροσώπησε με επιτυχία την Ελλάδα ο Πρωθυπουργός κ.Κυριάκος Μητσοτάκης. Και τα δύο αυτά γεγονότα μας δίνουν την δυνατότητα να δούμε από μια άλλη σκοπιά την σχέση μας, πολύ πιο μακροπρόθεσμη και πολύ πιο ουσιαστική. Επιπλέον, οι Πολιτισμοί μας είναι συνδεδεμένοι εδώ και πολλούς αιώνες και αυτό απέκτησε μια ιδιαίτερη σημασία ιδίως μετά το 2006. Το 2006, όπως ξέρετε, από την τότε Κυβέρνηση του κ. Κώστα Καραμανλή έγινε η μεγάλη επένδυση της COSCO, και η σχέση που είχαμε με την Κίνα μετατράπηκε σε μια συνολική, Στρατηγική Εταιρική Σχέση. Έκτοτε τα πράγματα πηγαίνουν πάντοτε προς το καλύτερο, οι σχέσεις ανάμεσα στις δύο Χώρες είναι προνομιακές, και ευχαριστούμε πάρα πολύ την Κίνα για αυτή την επιλογή της. Σε ό,τι αφορά τις συζητήσεις που θα γίνουν εδώ, νομίζω πως προσφέρεται μια μεγάλη ευκαιρία –το θέμα είναι βεβαίως στην αρμοδιότητα της Κυβέρνησης και Πρωθυπουργού- να συζητηθούν, πριν απ’ όλα, γενικότερα πολιτικά θέματα. Θέματα που δεν αφορούν μόνο την Ελλάδα και την Κίνα αλλά και την σχέση της Κίνας με την Ευρωπαϊκή Ένωση, δεδομένου ότι η Ελλάδα βλέπει πάντοτε την Κίνα ως μια σύμμαχο Χώρα και σε οικονομικό επίπεδο σε ό,τι αφορά την Ευρωπαϊκή Ένωση. Γι’ αυτό και είμαστε υπέρ της περαιτέρω προσέγγισης της Κίνας με την Ευρωπαϊκή Ένωση. Θεωρώ, επίσης, ότι σε δύο τομείς μπορούμε να προχωρήσουμε ακόμη περισσότερο: στον Οικονομικό τομέα και στον τομέα του Πολιτισμού. Οι συμφωνίες μας θα πρέπει, δηλαδή, να εστιασθούν προς τις δύο αυτές κατευθύνσεις. Ο μεταξύ μας ο διάλογος για Οικονομικά θέματα και για τα Πολιτισμικά θέματα όχι μόνο πρέπει να συνεχισθεί, αλλά πρέπει να πάρει νέες διαστάσεις. Είμαστε προορισμένοι άλλωστε οι δύο Λαοί, παρά την διαφορά του εδάφους, παρά την διαφορά του πληθυσμού, να συνομιλούμε κατ’ εξοχήν σε αυτά τα δύο πεδία.\nΔημοσιογράφος: Όπως είναι ευρέως γνωστό, είχατε συμμετάσχει σε μια πολύ σημαντική εκδήλωση, έναν διάλογο μεταξύ Χωρών που έχουν αρχαίους Πολιτισμούς, και μάλιστα είχατε παραθέσει κι έναν λόγο, τον Μάιο του 2019 στον Πεκίνο. Ποια είναι τα σχόλια σας για εκδηλώσεις σαν κι αυτήν, ποιες είναι οι εντυπώσεις σας από το Πεκίνο και από τους Κινέζους αξιωματούχους που γνωρίσατε εκεί;\nΠΡΟΕΔΡΟΣ: Μία από τις αναμνήσεις που θα κρατήσω για πάντα είναι οι εκδηλώσεις που έγιναν στο πλαίσιο του Διαλόγου των Ασιατικών Πολιτισμών τον οποίον οργάνωσε η Κίνα, ο Πρόεδρος Xi Jinping. Θεωρώ ότι αυτή η πρωτοβουλία του Κινέζου Προέδρου, είναι μια κορυφαία σε παγκόσμιο επίπεδο, πρωτοβουλία. Η διαμόρφωση εκ μέρους του όλου αυτού του οικοδομήματος του Διαλόγου των Ασιατικών Πολιτισμών, αλλά και το γεγονός ότι ο Διάλογος αυτός είναι στραμμένος και προς την Δύση, κάνοντας έτσι την Κίνα μαζί με τους άλλους Ασιατικούς Λαούς να «κοιτάζουν» προς την Δύση, είναι κάτι το πρωτόγνωρο. Και νομίζω είναι μια από τις πιο σημαντικές πρωτοβουλίες που ο Πρόεδρος Xi Jinping έχει πάρει ως σήμερα. Γιατί το λέω αυτό: Γιατί ζούμε σε μια πολύ κρίσιμη εποχή. Μια εποχή εξαιρετικά ταραγμένη. Η Ειρήνη βάλλεται, ο Άνθρωπος βάλλεται, η ίδια η Κοινωνική Δικαιοσύνη βάλλεται. Υπάρχουν διάφορες φωνές σ’ όλο τον πλανήτη –εσφαλμένες φωνές- που θεωρούν ότι βρισκόμαστε σε μια εποχή σύγκρουσης Πολιτισμών. Βλέπουμε φονταμενταλιστές να δημιουργούν τεράστια προβλήματα σ’ ό,τι αφορά την Ειρήνη, την Δημοκρατία, τον Άνθρωπο. Όλοι αυτοί στηρίζονται σ’ αυτή την εσφαλμένη άποψη που, δυστυχώς, επικράτησε για μεγάλο χρονικό διάστημα και στην Δύση -σύμφωνα με την οποία- βρισκόμαστε σε μια περίοδο σύγκρουσης Πολιτισμών. Αυτή η πρωτοβουλία του κ. Xi Jinping -στην οποία είχα την τύχη να μετάσχω κι εγώ από πλευράς Δύσης κι από πλευράς Ευρωπαϊκής Ένωσης– έρχεται να δώσει στα πράγματα την σωστή τους διάσταση: Αποδεικνύεται ότι μέσα από αυτή την πρωτοβουλία, μέσα από αυτόν τον Διάλογο, όχι μόνο δεν υπάρχει σύγκρουση Πολιτισμών, αλλά οι Πολιτισμοί, οι πραγματικοί Πολιτισμοί, είναι φτιαγμένοι για να διαλέγονται μεταξύ τους, να συνομιλούν μεταξύ τους. Και μέσα από αυτές τις συνομιλίες, μέσα από αυτές τις «γέφυρες» που δημιουργούμε με τους Πολιτισμούς, μπορούμε να υπερασπισθούμε την Ειρήνη, τον Άνθρωπο, την Κοινωνική Δικαιοσύνη. Πιστεύω λοιπόν ότι ήταν μια πάρα πολύ σημαντική πρωτοβουλία -για μένα ήταν μια πραγματική εμπειρία- και ο κ.Xi Jinping το έκανε αυτό υπηρετώντας πιστά τις Αρχές και τις Αξίες του πανάρχαιου Κινέζικου Πολιτισμού. Κι αυτό ταιριάζει και σε εμάς, τους Έλληνες. Εμείς, οι Έλληνες θεωρούμε ότι ο Πολιτισμός μας, ο Αρχαίος Ελληνικός Πολιτισμός ο οποίος είναι ένας από τους Πυλώνες του Σύγχρονου Ευρωπαϊκού Πολιτισμού, είναι φτιαγμένος, ακριβώς για να διαλέγεται με άλλους Πολιτισμούς. Αν δείτε την Αρχαία Ελληνική Φιλοσοφία, θα παρατηρήσετε ότι ο Αριστοτέλης είχε τονίσει πως ο Άνθρωπος από την φύση του, από τα γονίδιά του δηλαδή στην ουσία, είναι προορισμένος για να ζήσει σε μια κοινωνία. Ο Άνθρωπος δεν μπορεί να ζήσει μόνος. Ο Άνθρωπος είναι κοινωνικό ον, ζει μόνο μέσα σε μια κοινωνία. Προχωράω όμως ακόμα παραπέρα την θέση αυτή, καθώς, όπως φαίνεται κι από σύγχρονες έρευνες, δεν είναι μόνο ο Άνθρωπος κοινωνικό ον, αλλά και οι κοινωνίες που δημιουργεί ο Άνθρωπος έχουν κι εκείνες, εξαιτίας της ιδιοσυστασίας τους -αφού βάση τους είναι ο Άνθρωπος- αυτή την εξωστρέφεια. Δηλαδή έχουν και οι ίδιες την τάση να διαλέγονται και να ζουν ειρηνικά με άλλες κοινωνίες. Με απλά λόγια, η φύση του Ανθρώπου και οι κοινωνίες που δημιουργεί ο Άνθρωπος είναι εξ ορισμού και εκ φύσεως ειρηνικές, δημιουργικές. Αντιθέτως, η σύγκρουση δεν είναι μια φυσιολογική κατάσταση όπως κάποιοι θεωρούν. Για εμάς, τους Έλληνες, λοιπόν ο Πολιτισμός μας, και κάθε πραγματικός Πολιτισμός, είναι φτιαγμένος έτσι ώστε να διαλέγεται με άλλους. Είναι φυσική τάση του Πολιτισμού να διαλέγεται με άλλους Πολιτισμούς και να υπερασπίζεται την Ειρήνη. Συνεπώς, πρέπει να δούμε όλο αυτό που συμβαίνει σήμερα με τις συγκρούσεις στον Κόσμο ως εξαιρέσεις, και μάλιστα άκρως αρνητικές εξαιρέσεις, τις οποίες πρέπει να αποδυναμώσουμε μέσα από τον Διάλογο των Πολιτισμών. Για αυτό σας είπα ότι ανάμεσα στην Κίνα και στην Ελλάδα υπάρχουν πάρα πολλά κοινά σημεία, όχι μόνο σε οικονομικό και πολιτικό επίπεδο, αλλά και σε πολιτισμικό επίπεδο, αφού οι Πολιτισμοί μας είναι φτιαγμένοι να κινούνται προς την ίδια κατεύθυνση. Με άλλες λέξεις, και ο Κινεζικός και ο Ελληνικός Πολιτισμός, πανάρχαιοι Πολιτισμοί, είναι φτιαγμένοι να αγωνίζονται για την Ειρήνη, να αγωνίζονται για την ειρηνική συνύπαρξη των Ανθρώπων, και κυρίως να διαλέγονται μεταξύ τους, να χτίζουν «γέφυρες». Πρέπει λοιπόν να «γεφυρώσουμε» τις αποστάσεις που υπάρχουν κι έτσι, πάνω από τις «γέφυρες» αυτές, να προχωρήσουμε για να υπερασπισθούμε τον Άνθρωπο, για να υπερασπισθούμε την Ειρήνη, για να υπερασπισθούμε την Κοινωνική Δικαιοσύνη.\nΔημοσιογράφος: Μετά την έναρξη του σύγχρονου Δρόμου του Μεταξιού και της πρωτοβουλίας που έχει απορρεύσει από αυτήν το 2013, έχει υπάρξει μεγαλύτερη και συχνότερη οικονομική και πολιτιστική συνεργασία μεταξύ των δύο χωρών. Κατά την άποψή σας ποια είναι τα πλεονεκτήματα για την ελληνική πλευρά από αυτή τη σύσφιξη και διαπλάτυνση των διμερών σχέσεων, επενδύσεων και στις εμπορικές συμφωνίες και επίσης τα σχόλια σας εάν γίνεται από την επένδυση, και τη διαχείριση από την COSCO στο λιμάνι του Πειραιά.\nΠΡΟΕΔΡΟΣ: Θεωρώ ότι οι οικονομικές σχέσεις μεταξύ Ελλάδας και Κίνας, Κίνας και Ελλάδας -με βάση ιδίως την επένδυση που έγινε το 2006 με την εγκατάσταση της COSCO στην Ελλάδα- είναι επωφελείς και για τις δύο Χώρες. Φυσικά, είναι επωφελείς για τη Χώρα μας. Η Χώρα μας έχει ανάγκη από επενδύσεις και μάλιστα επενδύσεις από τόσο μεγάλες Χώρες, όπως είναι η Κίνα. Αλλά είναι πολύ επωφελείς και για την Κίνα. Ας αναλογισθούμε ότι η επένδυση στον Πειραιά είναι ένα μεγάλο «παράθυρο» για την Κινεζική οικονομία προς τα Βαλκάνια και ιδίως προς την Ευρωπαϊκή Ένωση, γενικότερα δε προς την Ευρώπη. Και πιστεύω ότι αυτό μπορεί και πρέπει να συνεχισθεί και στο πλαίσιο του νέου Δρόμου του Μεταξιού. Εμείς, οι Έλληνες, είμαστε έτοιμοι να συνεργασθούμε. Εγώ προσωπικά το έχω πει όπου και αν έχω πάει -είτε στη Ευρώπη είτε εκτός Ευρώπης- ότι οφείλουμε να στηρίξουμε αυτήν την πρωτοβουλία της Κίνας, τον Νέο Δρόμο του Μεταξιού, που δεν είναι μόνον οικονομική. Γιατί μέσα από την οικονομία και την συνεργασία μπορούμε να επιτύχουμε και άλλους στόχους, όπως είναι ιδίως η Ειρήνη. Μην ξεχνάτε ότι ο Αρχαίος δρόμος του Μεταξιού πέρναγε από την Ελλάδα. Η Ελλάδα δεν το ξεχνάει αυτό ποτέ. Και, επομένως, είμαστε και τώρα έτοιμοι να συμμετάσχουμε στον Νέο Δρόμο του Μεταξιού. Γι΄ αυτό προσβλέπουμε και σε άλλες συνεργασίες, εκτός από την COSCO -ή την ενίσχυση της COSCO, σ΄ότι αφορά την επένδυση αυτή στην Ελλάδα- καθώς μετέχουμε και σε άλλες συνεργασίες, και στο πλαίσιο της Ευρωπαϊκής Ένωσης αλλά και στο πλαίσιο της Κεντρικής και Ανατολικής Ευρώπης. Γνωρίζετε ότι υπάρχουν ειδικές συμφωνίες της Κίνας για τον Νέο Δρόμο του Μεταξιού με τις Χώρες της Κεντρικής και της Ανατολικής Ευρώπης. Εμείς συμμετέχουμε σ΄ αυτές τις πρωτοβουλίες. Και εδώ θέλω να τονίσω -για να μην υπάρχουν παρεξηγήσεις- ότι αυτές οι συνεργασίες, είναι συνεργασίες πάντοτε εντός του πλαισίου της Ευρωπαϊκής Ένωσης. Δεν είναι ξεχωριστές. Δεν είναι άλλη συμφωνία σ΄ ότι αφορά τον Νέο Δρόμο του Μεταξιού, μεταξύ της Ευρωπαϊκής Ένωσης και της Κίνας, και άλλη αυτή μεταξύ της Ευρωπαϊκής Ένωσης, σ΄ότι αφορά την Κεντρική Ευρώπη και την Ανατολική Ευρώπη, με την Κίνα. Είναι μερικότερες συμφωνίες στο ευρύτερο Ευρωπαϊκό πλαίσιο. Διότι η Ευρωπαϊκή Ένωση έχει διαφορετικές συνθήκες ανάλογα με την γεωγραφική θέση των Χωρών της, οι οποίες απαιτούν εξειδίκευση των οικονομικών τους πτυχών. Επομένως, για να συνοψίσω τα παραπάνω, μετέχουμε στον Νέο Δρόμο του Μεταξιού, και επιδιώκουμε περαιτέρω επενδύσεις. Μετέχουμε και στο πλαίσιο της Ευρωπαϊκής Ένωσης και στο πλαίσιο των ειδικότερων συμφωνιών -πάντοτε εντός της Ευρωπαϊκής Ένωσης, και με πλήρη σεβασμό του Ευρωπαϊκού Δικαίου- οι οποίες στοχεύουν να διευκολύνουν ακόμα περισσότερο τον Δρόμο του Μεταξιού. Πιστεύουμε ότι αυτός ο Δρόμος είναι μια μεγάλη ευκαιρία και για την ίδια την Ευρωπαϊκή Ένωση και για την Κίνα, όχι μόνον για να συνεργασθούν οικονομικά, αλλά και για να δώσουν ένα μεγάλο παράδειγμα οικονομικής συνεργασίας, που είναι ταυτοχρόνως και μια συνεργασία εμπέδωσης της Ειρήνης, του Διαλόγου ανάμεσα στους Πολιτισμούς, ανάμεσα στους Λαούς.\nΔημοσιογράφος: Κατά την άποψή σας, πώς θα μπορούσαν κάποιες μεγάλες οικονομικές συμφωνίες, οι οποίες έχουν προκλήσεις, όπως και με τον εμπορικό πόλεμο που υφίστανται, τελικά να καταλήξουν να είναι ένα επικερδές αποτέλεσμα για όσους συμμετέχουν;\nΠΡΟΕΔΡΟΣ: Νομίζω πως απάντησα ήδη πριν, έστω και εν μέρει, σ΄αυτό. Σας είπα ότι αυτές οι οικονομικές συνεργασίες, μέσα από τον Νέο Δρόμο του Μεταξιού, είναι συνεργασίες που μας δείχνουν πώς μπορούμε να συνυπάρξουμε, και σε οικονομικό επίπεδο, ειρηνικά. Πώς μπορούμε να ξεπεράσουμε προβλήματα, και αντί για συγκρούσεις οικονομικές, που βλέπουμε σήμερα, να έχουμε και οικονομική ειρήνη, η οποία οδηγεί σε πολύ πιο δημιουργικούς δρόμους. Εδώ θέλω να σας κάνω την εξής, γενικότερη ανάλυση: Όλες οι Χώρες, ακόμα και οι πολύ μεγάλες -οικονομικά και όχι μόνον, όπως είναι η Κίνα- γνωρίζουν, και το γνωρίζει και ο Πρόεδρος Xi Jinping, ότι θα πρέπει να συνεργαζόμασθε μεταξύ μας μέσα σε ένα πλαίσιο ισοτιμίας. Η πραγματική συνεργασία σε παγκόσμιο επίπεδο, δεν είναι θέμα έκτασης εδάφους ή πληθυσμού. Είναι πρωτίστως θέμα αρχών.\nΤο Διεθνές Δίκαιο -μολονότι δεν είναι πλήρες, έχει αρκετά κενά, αυτό είναι η αλήθεια- εμπεριέχει σημαντικούς κανόνες σε ό,τι αφορά το Παγκόσμιο Εμπόριο. Υπάρχουν πολλοί και σημαντικοί κανόνες Διεθνούς Δικαίου, οι οποίοι αφορούν το Διεθνές Εμπόριο, υπάρχουν κανόνες της Ευρωπαϊκής Ένωσης που δεσμεύουν εμάς τους Ευρωπαίους, σε ό,τι αφορά το εμπόριο γενικότερα. Αυτή την Διεθνή και την Ευρωπαϊκή Νομιμότητα, πρέπει να την σεβόμασθε, γιατί είναι η βάση πάνω στην οποία θα στηριχθούμε για να μπορέσουμε να έχουμε καλές οικονομικές σχέσεις. Αυτό το γνωρίζει η Κίνα. Γι΄ αυτό ακριβώς, παρά τις επιμέρους εντάσεις που παρατηρήθηκαν, στο τέλος επικρατεί αυτή η αντίληψη, ότι ισχύει το Διεθνές Δίκαιο, ισχύει το Ευρωπαϊκό Δίκαιο, και από τη στιγμή που η Κίνα θέλει να συνεργασθεί με την Ευρωπαϊκή Ένωση, μολονότι βεβαίως η Κίνα δεν είναι μέλος της Ευρωπαϊκής Ένωσης, πρέπει να λαμβάνει πολύ σοβαρά υπόψη αυτό το Ευρωπαϊκό Κεκτημένο σε ό,τι αφορά το εμπόριο. Το τονίζω: Βάση μας είναι η καλή συνεργασία και το Διεθνές και το Ευρωπαϊκό Δίκαιο. Από εκεί και πέρα έχουμε κι ένα άλλο μεγάλο πλεονέκτημα στην εποχή μας: Την εξέλιξη της Τεχνολογίας. Ξέρετε, η Τεχνολογία μας προσφέρει τεράστιες δυνατότητες για να μπορέσουμε να κορυφώσουμε ειρηνικά την οικονομική μας συνεργασία. Ιδίως από την εποχή του 1970 κι επέκεινα, όταν περάσαμε στην λεγόμενη 3η και μετά στην 4η Βιομηχανική Επανάσταση -που δεν είναι Βιομηχανική Επανάσταση, κατά την γνώμη μου, αλλά είναι Τεχνολογική Επανάσταση όπου η τεχνολογία αφορά όλα τα πεδία της δραστηριότητας του Ανθρώπου- η Τεχνολογία έχει βοηθήσει σε όλα τα πεδία, μεταφορές παραδείγματος χάρη, τραπεζικές συναλλαγές, χρηματοπιστωτικό σύστημα. Βεβαίως πρέπει να σκεφθούμε ότι όλα αυτά, όλη η τεχνολογική πρόοδος και η χρησιμοποίησή της, πρέπει να γίνει με πλήρη σεβασμό της Νομιμότητας. Διότι η Τεχνολογία είναι μια «ευλογία», που όταν όμως αφεθεί να λειτουργεί αυθαίρετα, αυτόνομα, πέρα και έξω από κανόνες, τότε μπορεί να μεταβληθεί σε μια πραγματική «κατάρα». Και αυτό αποβαίνει εις βάρος της δημιουργικής συνύπαρξης και ιδίως της οικονομικής συνύπαρξης μεταξύ των Λαών. Με απλά λόγια, όλα τα έχουμε αυτή τη στιγμή «δικά μας» -για το πω έτσι- εάν θέλουμε να συνεργασθούμε για να επιτύχουμε εξαιρετικές οικονομικές σχέσεις. Πρέπει να στηριχθούμε στο Διεθνές Δίκαιο, να σεβασθούμε την ισοτιμία των Χωρών της Διεθνούς Κοινότητας, να σεβασθούμε, όπως είπα προηγουμένως, το Ευρωπαϊκό Κεκτημένο. Και κάτι με το οποίο θα ήθελα να καταλήξω: Είπα πριν ότι η Τεχνολογία μας βοηθάει. Αυτό είναι αλήθεια. Αλλά την τελική απόφαση, την τελευταία λέξη, σε ό,τι αφορά την συνεργασία μας, σε οικονομικό επίπεδο και όχι μόνο επίπεδο, την έχει η Πολιτική. Η Τεχνολογία δεν μπορεί να υπερβαίνει την Πολιτική. Επειδή ζούμε σε δύσκολους καιρούς, πρέπει οι Ηγέτες όλου του Κόσμου να καταλάβουν ότι εκείνοι παίρνουν τις αποφάσεις. Η Τεχνολογική πρόοδος παρέχει όλα τα μέσα, αρκεί να είναι η «θεραπαινίδα» -για το πω έτσι- των πολιτικών αποφάσεων και όχι εκείνη η οποία επιβάλλει πολιτικές αποφάσεις. Αυτό είναι εξαιρετικά κρίσιμο σε μια παγκοσμιοποίηση, οικονομική παγκοσμιοποίηση, η οποία πολλές φορές τείνει να υπερβεί τις πολιτικές αποφάσεις. Το ξαναλέω, κουραστικά, εμμονικά, αλλά είναι η αλήθεια: Στην παγκοσμιοποιημένη οικονομία τον πρώτο λόγο πρέπει να έχουν οι πολιτικοί και οι πολιτικές αποφάσεις στην βάση του Διεθνούς Δικαίου. Αν κάνουμε οτιδήποτε άλλο, τότε αυτή η οικονομική συνεργασία μπορεί να μεταβληθεί σε μια «ζούγκλα», η οποία θα έχει τεράστιες αρνητικές επιπτώσεις. Και δεν θα ήθελε κανείς να ζήσουμε έναν οικονομικό παγκόσμιο πόλεμο, ο οποίος θα ήταν πολύ πιο καταστροφικός από άλλους. Προσωπικά είμαι πεπεισμένος ότι δεν πρόκειται να φθάσουμε εκεί. Και οι δύο Χώρες μας, παρά τις διαφορές που έχουν από πλευράς πληθυσμού και εδάφους, και με εφόδιο τους πανάρχαιους Πολιτισμούς μας, μπορούμε να πρωταγωνιστήσουμε σε αυτή την ειρηνική πορεία για την συνεργασία όλων των Λαών, και σε οικονομικό επίπεδο, σε ολόκληρο τον Πλανήτη.\nΣας ευχαριστώ πάρα πολύ, για αυτήν την ευκαιρία που μου δίνετε, να επικοινωνήσω με την Κίνα, με τον Λαό σας. Έναν Λαό τον οποίο έχω γνωρίσει από κοντά, και από τον οποίο έχω αποκομίσει τις καλύτερες εντυπώσεις, ιδίως μετά το τελευταίο μου ταξίδι στο Πεκίνο, όπου εκεί είδα τις τεράστιες προόδους τις οποίες έχετε κάνει. Να είσθε υπερήφανοι για αυτές τις προόδους. Είσθε άξιοι απόγονοι αυτών των μεγάλων προγόνων που δημιούργησαν τον Κινεζικό Πολιτισμό, του οποίου οι θεμελιώδεις αρχές παραμένουν πάντα ζωντανές και πολύτιμες.


Γιούνκερ: «Ας μην παριστάνει το πρότυπο της ευρωζώνης η Γερμανία» – Δανειολήπτες ενημερωμένοι και όχι απελπισμένοι\nshort URL: https://wp.me/p32EV1-4Z6\nΔριμεία κριτική στη Γερμανία και τη Γαλλία, για τον τρόπο που διαχειρίζονται την κρίση χρέους στην ευρωζώνη, εξαπέλυσε ο επικεφαλής του Eurogroup, Ζαν Κλοντ Γιούνκερ, μιλώντας σε εκδήλωση στο Αμβούργο που συνδιοργάνωσε το περιοδικό «Der Spiegel».\nΣύμφωνα με την Deutsche Welle ο κ. Γιούνκερ τόνισε μάλιστα ότι είναι και ένας από τους λόγους που αποχωρεί από τη θέση του προέδρου του Eurogroup.\nΚατηγόρησε τη Γερμανία ότι εμφανίζεται αδικαιολογήτως ως ο υποδειγματικός μαθητής της ευρωζώνης. «Είναι μέρος του προβλήματος να παρουσιάζεται η Γερμανία ως η μοναδική ενάρετη χώρα του κόσμου που θα πρέπει να πληρώσει το λογαριασμό για τις υπόλοιπες χώρες. Αυτό είναι ιδιαίτερα προσβλητικό για τους υπόλοιπους».\nΥπενθυμίζει ότι από τις 17 χώρες της ευρωζώνης οι 7 έχουν χαμηλότερο χρέος από τη Γερμανία. «Αυτό όμως δεν αποτελεί θέμα συζήτησης σε μια χώρα που συζητά αδιάκοπα γιατί πρέπει να πληρώνει για την υπόλοιπη Ευρώπη». Στην κριτική του ο κ. Γιούνκερ συμπεριέλαβε και τη Γαλλία.\nΣε ερώτηση εάν η πικρία για την ανάμειξη των δυο μεγαλύτερων χωρών της ευρωζώνης είναι ένας από τους λόγους της αποχώρησής του, απάντησε απλώς «ναι» και πρόσθεσε ότι δεν του αρέσει να βλέπει δυο χώρες να συμπεριφέρονται λες και μόνον αυτές αποφασίζουν για τις τύχες της Ευρώπης.\nΠαράλληλα, ο κ. Γιούνκερ υπογράμμισε ότι θεωρεί τον Γερμανό υπουργό Οικονομικών, Βόλφγκανγκ Σόιμπλε ιδανικό διάδοχό του. «Έχει την πλήρη στήριξή μου», είπε.\nΤέλος, ο κ. Γιούνκερ τάχθηκε κατά της θέσης του Φρανσουά Ολάντ για επαναδιαπραγμάτευση του δημοσιονομικού συμφώνου και υπέρ των ευρωομολόγων, αν και τα χαρακτήρισε απόφαση του μέλλοντος.\nΣχολιάζοντας δε τη συζήτηση για τη λήψη αναπτυξιακών μέτρων, ο επικεφαλής του eurogroup τάχθηκε υπέρ της ενίσχυσης της Ευρωπαϊκής Τράπεζας Επενδύσεων. Υπογράμμισε ωστόσο ότι η ενίσχυση της ανάπτυξης δεν θα πρέπει να γίνει σε βάρος της εξυγίανσης των δημοσιονομικών.\n← Ολοένα αυξάνονται τα ανασφάλιστα οχήματα στους δρόμους\nΣτην τελική ευθεία το βραβείο Γούλφσον για την ομαλή διάσπαση της ευρωζώνης →\n2 σκέψεις σχετικά με το “Γιούνκερ: «Ας μην παριστάνει το πρότυπο της ευρωζώνης η Γερμανία»”\nΆμα παραφουσκώσει το παραμύθι κοιτάς πως να το μαζέψεις.\nΤον Σόιμπλε όμως τον στηρίζει ….\nΚόρακας κοράκου μάτι βγάζει?


Αριστοτέλειο Πανεπιστήμιο Θεσσαλονίκης 24-3-2000\nΑγαπητέ κ. πρύτανη, αξιότιμοι κύριοι καθηγητές, αγαπητοί φίλοι,\nΗ απόφαση της Συγκλήτου του Αριστοτελείου Πανεπιστημίου Θεσσαλονίκης να με αναγορεύσει επίτιμο διδάκτορα του Τμήματος Μουσικής είναι για μένα πραγματικά μεγάλη τιμή και θα ήθελα να σας ευχαριστήσω όλους γι' αυτό.\nΠώς βλέπει από το ύφος της αριστοτέλειας σκέψης ένας κοινός θνητός τα πεπραγμένα του βίου και του έργου του; Αυτή είναι η πρόκληση, έτσι τουλάχιστον την εννόησα, και αυτό θα έπρεπε να είναι το περιεχόμενο της σημερινής ομιλίας μου. Πλην όμως ο χρόνος δεν το επιτρέπει, ενώ από την άλλη πλευρά το Τμήμα του οποίου έχω την τιμή να γίνω επίτιμος διδάκτωρ είναι το Μουσικό, ως εκ τούτου λοιπόν θα περιοριστώ στη σκιαγράφηση των μεγάλων συντεταγμένων που οδήγησαν τα βήματα μου στο χώρο της μουσικής και γενικότερα της τέχνης.\nΗ μουσική, ξεκινώντας από το βασικό της κύτταρο, το μέλος - μελωδία - τραγούδι, που φυσικά εμπεριέχει το ρυθμό, αποτελεί τον πρώτο ψυχικό-πνευματικό δεσμό που συνδέει τα άτομα κάθε τοπικής κοινότητας. Η ιδιότητα να δημιουργώ μελωδίες υπήρξε για μένα ένα μέσο έκφρασης με το οποίο άρχισα να χτίζω τον εαυτό μου και ένας τρόπος επικοινωνίας και συμφιλίωσης με τους «άλλους», τους εκτός του\nκύκλου της οικογενείας, που με φόβιζαν όπως το σκοτάδι.\nΓρήγορα συνειδητοποίησα ότι με περίμενε ένα μακρύ και αινιγματικό ταξίδι προς το μέλλον, που όφειλα να το κάνω με «άλλους», χωρίς να γνωρίζω τους κανόνες αυτής της υποχρεωτικής συνύπαρξης.\nΤο μόνο που είχα έως τότε εκτιμήσει, έξω από το οικογενειακό καταφύγιο, ήταν η φύση, τα χρώματα, οι ήχοι και ό,τι άλλο μας μεταφέρουν οι αισθήσεις. Ο φυσικός και ο ζωικός κόσμος με γοήτευαν, σε αντίθεση με τον ανθρώπινο, που τον αισθανόμουν σαν απειλή. Και όμως, όπως είπα προηγουμένως, θα έπρεπε να συνυπάρξω και να συνταξιδέψω, μέσα από τα άγνωστα μονοπάτια των γεγονότων, συντροφιά με έναν κόσμο που με απειλούσε και με φόβιζε.\nΌταν έφηβος πια συνειδητοποίησα τον κίνδυνο, έκανα φυλακή το δωμάτιό μου, αρνούμενος να κοιτάξω την πραγματικότητα κατάματα. Δυο ολόκληρα χρόνια κράτησε αυτή η απομόνωση μου, ώσπου ήρθαν να με ξυπνήσουν τα ιστορικά γεγονότα: οι Γερμανοί είχαν καταλάβει τη μικρή μας πόλη. Ως και μέσα στο ίδιο μας το σπίτι εγκαταστάθηκαν δυο συνταγματάρχες της Βερμαχτ, δίνοντάς μου να καταλάβω ότι η ζωή μας είχε αλλάξει ριζικά, παίρνοντας ένα καινούριο νόημα, τον αγώνα για την ελευθερία.\nΔεν είχε τίποτε το ηρωικό και επιφανειακώς αξιοσημείωτο ο αγώνας για την ελευθερία εκείνων των πρώτων χρόνων της Κατοχής. Έως ότου, στις 25 Μαρτίου του 1943, τότε που έγινε η πρώτη διαδήλωση μπροστά στο κενοτάφιο του\nΘεόδωρου Κολοκοτρώνη, μπήκαν στη ζωή μας οι λέξεις «Εθνική Αντίσταση», με ό,τι συνεπάγεται. Έως τότε η λέξη που ταίριαζε ήταν η λέξη «Νύχτα». Είχε νυχτώσει πάνω από την πόλη μας και η οσμή του θανάτου είχε διασκορπίσει πάνω από τους κατοίκους ένα ανεπαίσθητο στρώμα τέφρας, που διαπερνούσε το δέρμα μεταφέροντας στον πυρήνα της ζωής μια απειλή θανάτου. Αυτή η οσμή του θανάτου καθοδηγούσε τώρα τη ζωή μας και είναι εκπληκτικό το πόσες και ποιες άμυνες δημιουργούνται μέσα σου από το τίποτε όταν πρόκειται να υπερασπίσεις αυτή την αδύνατη φλόγα που πασχίζει να μη σβήσει από τον άνεμο: τη ζωή σου.\nΣ' αυτές τις περιπτώσεις δεν υπάρχει συλλογική άμυνα. Το βλέπεις κι εσύ ότι θα πρέπει να σωθείς μόνος σου, και βιολογικά αλλά και προπαντός υπαρξιακά. Η απειλή της σάρκας, σε μένα τουλάχιστον, γιγάντωνε μέσα μου τις ψυχικές δυνάμεις. Ίσως γιατί τότε ήμουν νέος και τη φροντίδα της επιβίωσης την είχε αναλάβει ο πατέρας μου, που μου επέτρεπε να ψάχνω για διεξόδους σε περιοχές πνευματικές, μυστηριακές, ερεθισμένος από την οσμή του θανάτου και γεμάτος ερωτηματικά για τη μοίρα του ανθρώπου και για την αξία της ίδιας της ζωής.\nΟ ποιητής Χατζόπουλος εξέφραζε τότε περισσότερο από κάθε άλλον την τραυματισμένη μου ευαισθησία, που ανταποκρίθηκε στην πρόκληση των στίχου του. Συνέθεσα τότε, στα δεκαέξι δεκαεφτά μου χρόνια, δύο τραγούδια, «Το Φθινόπωρο» και το «Τώρα που Πεθαίνουν τα Λουλούδια», που η δύναμη τους ήταν τέτοια, ώστε να καλύψουν όλη τη μετέπειτα ζωή μου. Απόδειξη ότι το πρώτο έγινε ο βασικός θρήνος της Μήδειας και το δεύτερο ο τελικός θρήνος της Αντιγόνης. Όχι, δεν ήταν μια συνηθισμένη επιστροφή στο παρελθόν οι επιλογές αυτές, όπως έκανε λ.χ. ο Μπετόβεν, όταν πήρε μια μελωδία των δεκαέξι χρόνων του για να κάνει τον Ύμνο της Χαράς. Όπως είπα, αυτά τα δυο τραγούδια φύτρωσαν πάνω σε μια υπερώριμη ευαισθησία που τα εξακόντισε στο μέλλον, έτσι που να πασχίζω σε όλη μου τη ζωή να φτάσω τη μυστηριακή τους δύναμη.\nΉταν φυσικό και αναμενόμενο η επιλογή του μέλους-τραγουδιού ως οργανικής προέκτασης ποιητικού κειμένου που να ανταποκρίνεται στις αισθητικές ανάγκες της εποχής να είναι ο μοναδικός τρόπος μουσικής έκφρασης, δεδομένου ότι δεν είχα ακόμα ούτε καν υποψιαστεί το μαγικό κόσμο της συμφωνικής μουσικής που με περίμενε απ' την άλλη όχθη της ζωής μου.\nΌμως τα σημαντικότερα τραγούδια εκείνης της εποχής δεν ήταν προορισμένα να ρίχνουν γέφυρες προς τους άλλους. 'Αλλωστε, όπως είπα, την εποχή εκείνη της «Μεγάλης Νύχτας», τότε που οι ατομικές άμυνες οδηγούσαν σε μοναχικούς δρόμους απελπισίας τους ανθρώπους, το πρόβλημα ήταν να σταθείς στα πόδια σου όπως όπως, με μια βραστή πατάτα, με ένα ποίημα και μ' ένα τραγούδι. Ήμουν πραγματικά ευλογημένος που μπορούσα να κλείνω όλες τις κουρτίνες γύρω μου, ζεσταίνοντας την παγωμένη ψυχή μου με την άχνα εκείνων των πληγωμένων τραγουδιών μου. Και ήταν πληγωμένα, έσταζαν αίμα, γιατί και οι στίχοι έσταζαν αίμα, καθώς αντανακλούσαν την ασήκωτη μοίρα του ανθρώπου.\nΠοια ήταν τάχα η μουσική που ταίριαζε στην ομαδική ψυχολογία εκείνων των καιρών; Όταν οι άνθρωποι προχωρούσαν ψαύοντας στα σκοτάδια διαγράφοντας την ατομική τους πορεία με ατέλειωτα ζιγκ ζαγκ; Με τεθλασμένες γραμμές (όπως εκείνη η γραμμή του πυρετού), που η καθεμιά έτεμνε την άλλη προσφέροντας ψευδαισθήσεις επαφών, ενώ στην πραγματικότητα επρόκειτο για στιγμιαία περάσματα, συγκρούσεις, που όλα μαζί δημιουργούσαν μια χαοτική βουή, θα 'λεγα, κι όχι μουσική, όπως τουλάχιστον την εννοούσαμε ως τότε εμείς οι θρεμμένοι με μονοφωνικά ακούσματα;\nΗ πολυφωνία με περικύκλωνε ως καθημερινό βίωμα, χωρίς να υποψιάζομαι ότι υπάρχει ήδη η τεχνική που την εκφράζει. Κι αυτή η τεχνική είχε ένα όνομα: κοντραπούντο. Φθόγγος έναντι φθόγγου. Εις τα καθ' ημάς, αντίστιξη. Μελωδική γραμμή σε μοναχική πορεία, όπου συμπλέκεται με άλλες μελωδίες, ανεξάρτητες η μία προς την άλλη, συμπλέουσες αλλά ποτέ ταυτιζόμενες, όπως συμβαίνει μέσα στην κάθετη αρμονική γραφή. Όπως ακριβώς και οι άνθρωποι της εποχής εκείνης. Έτσι τουλάχιστον τους έβλεπα, όμως προπαντός τους ένιωθα τότε.\nΣτους Δρόμους τον Αρχάγγελου μιλώ προπαντός για την εξωτερική όψη της ζωής μου. θα το διατύπωνα με τη φράση «Εγώ και τα γεγονότα» ή «Εγώ μέσα στα γεγονότα». Όμως τα γεγονότα, σαν τα κύματα, προχωρούν πάντα στην επιφάνεια της ζωής, ενώ λίγο πιο κάτω, όπως συμβαίνει με τη θάλασσα, αρχίζει ο μυστηριακός κόσμος του βυθού.\nΔεν είχα ως τώρα ούτε καιρό ούτε διάθεση να μιλήσω γι' αυτόν. 'Αλλωστε σε ποιους να μιλήσω και για ποιους να μιλήσω; Καλώς ή κακώς, η ασφυκτική μοναξιά μου με είχε αποκόψει οριστικά και τελεσίδικα, με είχε εξοστρακίσει απ' τη γενική κοίτη, είχα αρχίσει να γίνομαι ρυάκι, παραπόταμος. Θα 'πρεπε να περάσουν πολλά χρόνια για να τρέξουν τα νερά μου παράλληλα δίνοντας την ψευδαίσθηση της κοινής κοίτης, ενώ απλώς υπήρξε κοινή πορεία, έως ένα σημείο, για να χωρίσουν αυτή τη φορά οριστικά οι δρόμοι μας προτού παγιδευτούμε στο μέγα τέλμα με την παραπλανητική αίσθηση του ωκεανού. Όμως αυτό είναι μια άλλη ιστορία.\nΓυρίζοντας πίσω στα χρόνια εκείνα της «Μεγάλης Νύχτας», εκ των υστέρων μπορώ να πω ότι γνωρίζω τις αιτίες που με έσπρωχναν τότε να γνωρίσω τα μυστικά -τις κλειδαριές- που θα μου άνοιγαν τις πόρτες του μαγικού κόσμου της αντίστιξης, του κοντραπούντο, που αντιστοιχούσε απόλυτα στις αισθητικές ανάγκες όπως τις έπλαθαν οι ολοένα ωριμάζουσες ψυχικές και πνευματικές ανησυχίες. Όμως, όπως καταλαβαίνετε, η επιλογή αυτού του συγκεκριμένου τρόπου έκφρασης -ακόμα και σήμερα, θα έλεγα, και όχι μόνο σε κείνες τις συνθήκες γνώσεων του κοινωνικού συνόλου γύρω από τη μουσική- είναι σαν να διάλεγες το πιο μοναχικό μονοπάτι που θα μπορούσε να φανταστεί κανείς.\nΉμουν ένας Κολόμβος που αποφάσιζα να διασχίσω τον άγνωστο ωκεανό ψάχνοντας για την άγνωστη ήπειρο όχι με πλοία, με πληρώματα και με εφόδια, αλλά μόνος σε μια βάρκα μ' ένα φλασκί πόσιμο νερό. Αυτή η εικόνα νομίζω ότι χαρακτηρίζει περισσότερο από οτιδήποτε άλλο την πραγματική μου θέληση, στάση αλλά και πορεία, την ουσιαστική μου διαδρομή κάτω από τους παφλασμούς των κυμάτων.\nΈνας έφηβος, λοιπόν, απομονωμένος σ' ένα οροπέδιο της Αρκαδίας, στέλνει μυστικά σήματα Μορς προς τον άγνωστο κόσμο της αντίστιξης - άγνωστο φυσικά για τη χώρα μας για τα 999%ο των ανθρώπων. Περίεργη και συναρπαστική στ' αλήθεια επιλογή, που και μόνο να την έλεγες θα σ' έπαιρναν για αλαφροΐσκιωτο.\nΌμως η εσωτερική μου ώθηση ήταν τόσο δυνατή, ώστε να διαπεράσει όλα τα σκοτάδια, να εξουδετερώσει τα εμπόδια και να με φέρει πρόσωπο με πρόσωπο με τις μουσικές όπου το κοντραπούντο δέσποζε όπως ο ήλιος στον ουράνιο θόλο.\nΣτα 1943 ο Μπαχ, ο Χέντελ και ο Μπετόβεν ήταν οι τρεις μορφές που θα με οδηγούσαν στα άδυτα των άδυτων της αντιστικτικής τέχνης. Είχα στο μεταξύ μπει στην τάξη σύνθεσης του Φιλοκτήτη Οικονομίδη στο Ωδείο Αθηνών, έτσι που σε λιγότερο από δύο χρόνια μπορώ να πω ότι ήμουν απόλυτος γνώστης των μυστικών της μουσικής τεχνικής, με κορυφαίες επιδόσεις στη φούγκα και στην αντίστιξη.\n'Αλλωστε την ίδια εποχή άρχισα τη σύνθεση του πρώτου μου συμφωνικού έργου, της Συμφωνίας αρ. 1, με κείμενα δικά μου, για μεικτή χορωδία και διπλό κουαρτέτο εγχόρδων, με τη σφραγίδα της αντίστιξης. Λίγο αργότερα, στα 1945-1946-1947, συνέχισα την ίδια πορεία με το Τρίο, το Σεξτέτο και τα Πρελούντια για πιάνο, τελευταίο έργο πριν τη σύλληψη μου και την πρώτη εκτόπιση μου στην Ικαρία, κάτι που ήταν επόμενο να με κλονίσει συθέμελα. Εντούτοις και τον επόμενο χρόνο, στα 1948, όταν συνελήφθην για δεύτερη φορά και ξαναπήγα στην Ικαρία κι από κει στη Μακρόνησο, συνεχίστηκε ουσιαστικά η ίδια υπόγεια διαδρομή κάτω από την επιφάνεια των κυμάτων με το πρώτο μέρος της Πρώτης Συμφωνίας (δεν έχει σχέση με τη Συμφωνία αρ.1), που αποτελεί και το κορύφωμα της αντιστικτικής μου γραφής.\nΑκόμα και η εξορία, ακόμα και η Μακρόνησος δε στάθηκαν ικανά να με οδηγήσουν στην ταυτοφωνία, στην αρμονική γραφή, στην κάθετη γραφή, όπου το δάσος και οι κολόνες των φθόγγων υποβαστάζουν το σώμα της μελωδίας. Τι σημαίνει αυτό από την άποψη της διπλής μου πορείας: της μιας στο φως της μέρας και στις κορφές των γεγονότων-κυμάτων και της άλλης της αυστηρά προσωπικής, της μοναχικής, μέσα στο μυστηριακό κόσμο των βυθών που είναι οι μυστικές πτυχές της ψυχής μας;\nΣημαίνει απλώς ότι δεν είχα συμφιλιωθεί ακόμα με τους άλλους, έστω κι αν μοιραζόμουν μαζί τους το πικρό ψωμί της εξορίας και τη δίψα του πέτρινου νησιού, της Μακρονήσου. Κι ακόμα δεν είχα προσαρμοστεί ούτε είχα αποδεχτεί το\nνόμο της βίας και του πολέμου, το νόμο του μίσους, που τώρα είχε μεταμφιεσθεί σε εμφύλιο, άρα απεχθέστερο, σχεδόν ακατανόητο.\nΣτην πραγματικότητα θεωρούσα τον εαυτό μου προνομιούχο που μπορούσα να ζω αυτή τη διπλή ζωή, να σκύβω πάνω απ' το πεντάγραμμο και ως δια μαγείας να σβήνω τον αποκρουστικό κόσμο των ανθρώπων και να ξαναβρίσκω τον κόσμο των μαγικών ήχων με μοναδικό αποδεκτή τον ίδιο τον εαυτό μου.\nΕκτός από την Πρώτη Συμφωνία, που συνέθεσα σ' εκείνα τα πέτρινα χρόνια, υπάρχουν και μια σειρά άλλα έργα, όλα συμφωνικά, όλα με μοναδικό αποδέκτη τον εαυτό μου, τα περισσότερα άγνωστα στο ελληνικό κοινό, όμως αυτό μου ήταν αδιάφορο, γιατί όπως είπα η επιλογή ήταν όλη δική μου.\n'Αλλωστε ποιον και πώς να συναντήσεις με τη μοναχική βάρκα στο μέσο του Ατλαντικού ωκεανού; Που φυσικά στην πραγματικότητα δεν επρόκειτο για έναν ωκεανό, τον Ατλαντικό ή άλλον, αλλά για την Ελλάδα του Εμφυλίου Πολέμου, που μόνο με αφρισμένο πέλαγος θα μπορούσε να την παρομοιάσει κανείς.\nΑκολούθησαν τα τέσσερα χρόνια μετά το τέλος του Εμφυλίου, που τα έζησα στην Κρήτη και στην Αθήνα και που τα περιγράφω συχνά μεταξύ πραγματικότητας και φαντασίας -ιδίως τους μήνες που ακολούθησαν το τέλος των εχθροπραξιών και μου ήταν ακόμα δύσκολο να προσγειωθώ στην πραγματικότητα- στον τέταρτο και πέμπτο τόμο των Δρόμων του Αρχάγγελου. Εκεί μπορεί να δει κανείς καθαρά την ψυχική μου κυρίως κατάσταση εκείνης της εποχής και τα πρώτα μου βιώματα με την επαφή μου με την καινούριο κατάσταση, που είχε δημιουργήσει ουσιαστικά το τέλος μιας εποχής.\nΠράγματι, αν ήθελε να δώσει κανείς κάποιο τίτλο στη δεκαετία '40-'50, θα την αποκαλούσε Η 'Ανοδος, η Δοκιμασία και το Τέλος της Απροσδιόριστης Ελληνικής Αριστεράς.\nΚαι χρησιμοποιώ το χαρακτηρισμό «απροσδιόριστη», γιατί δε βρίσκω άλλον καλύτερο για να αποδώσω το εύρος αυτής της Αριστεράς που, αριθμητικώς μεν, από τους πενήντα χιλιάδες ψηφοφόρους του Κ.Κ.Ε. του 1936 έφτασε στον ιλιγγιώδη αριθμό των εκατομμυρίων μελών και οπαδών του ΕΑΜ και που ποιοτικώς ξεκινούσε από τούς ακραίους σταλινικούς για να καταλήξει στους απλούς ριζοσπαστικούς πατριώτες, χωρίς συγκεκριμένο ιδεολογικό προσδιορισμό. Όμως, ανεξάρτητα από το βαθμό ιδεολογικής συνειδητοποίησης, έβραζαν όλοι στο ίδιο καζάνι, υπέστησαν εξίσου τις συνέπειες του πολέμου, στιγματίστηκαν εξίσου από τους παραληρούντες νικητές, που τους έβαλαν ομαδικώς τη στάμπα «πολίτες β' κατηγορίας», που αυτομάτως τοποθετούσε στο περιθώριο της εθνικής ζωής όσους είχαν την τύχη να γυρίσουν στις εστίες τους ζωντανοί και ακέραιοι, αφήνοντας πίσω τους χιλιάδες εξόριστους, φυλακισμένους, εκπατρισμένους και νεκρούς.\nΜετά τα τέσσερα χρόνια, που τα βίωσα κι εγώ όπως όπως, ως «πολίτης β' κατηγορίας», κατόρθωσα τελικά να δραπετεύσω κυριολεκτικά, για να βρεθώ στο Παρίσι, κλείνοντας έως το 1960 αυτή την παράξενη, αν μη τι άλλο, δεκαετία.\nΕίναι περίεργο πάντως ότι, χάρη στην εκτίμηση που μου έδειξαν τότε όλοι σχεδόν οι παράγοντες της μουσικής μας ζωής, καθηγητές, μαέστροι, μουσικοί, ευτύχησα να δω να παίζεται το σύνολο των συνθέσεών μου από το 1946 έως το 1950. Έργα μουσικής δωματίου και έργα συμφωνικά. Τα τελευταία από την ΚΟΑ και τη Συμφωνική του Ραδιοφώνου. Τότε είχα και τις πρώτες μου παραγγελίες για χοροδράματα και μουσική για τον κινηματογράφο και ραδιοφωνικά σκετς. Έτσι ήμουν πια υποχρεωμένος να εγκαταλείψω τις προσωπικές μου αναζητήσεις στο χώρο της σύνθεσης και να προσαρμόσω τη μουσική μου στις απαιτήσεις των παραγγελλόντων, που φυσικά κάθε άλλο παρά τα συμφωνικά μου γυμνάσματα θα ήθελαν.\nΌμως στο Παρίσι, έχοντας μια ισχνή έστω υποτροφία, ήμουν και πάλι ελεύθερος να ξαναγυρίσω στους δικούς μου μουσικούς κόσμους, φτάνοντας τις αναζητήσεις μου συχνά στα άκρα των ερευνητικών μου προσπαθειών. Η παρισινή μου περίοδος είναι εκείνη των πιο καθαρόαιμων συμφωνικών μου έργων, της Σουίτας αρ.1 για ορχήστρα και πιάνο, της Σουίτας αρ. 2 για ορχήστρα, της Σουίτας αρ. 3 για χορωδία και ορχήστρα, του Κοντσέρτου για πιάνο, του Οιδίποδα Τυράννου, της Πασακάλιας για 2 πιάνα, των δύο Σονατίνων για βιολί και πιάνο, των τριών μπαλέτων με θέμα τους Εραστές του Τερουέλ και τέλος του μπαλέτου Αντιγόνη, που ανέβηκε στην Όπερα του Λονδίνου (Κόβεντ Γκάρντεν) τον Νοέμβριο του 1959.\nΔυο μήνες πριν τη νέα δεκαετία του '60, τη δεκαετία που άλλαξε άρδην τη μουσική μου διαδρομή αλλά και την ίδια τη ζωή μου, μελοποίησα τον Επιτάφιο, ανοίγοντας το δρόμο της έντεχνης λαϊκής μουσικής, που δυο από τα κορυφαία έργα της θα ακούσετε σ' αυτό το διήμερο. Σήμερα ένα απόσπασμα από το 'Αξιον Εστί και αύριο ολόκληρο το Πνευματικό Εμβατήριο. Είναι η δεκαετία που νομίζω όλοι γνωρίζετε καλά, αλλά που έχει κι αυτή τα μυστικά της, τους δικούς της κώδικες και γενικά την αθέατη πλευρά της.\nΗ σημερινή μέρα, όπως θα διαπιστώσατε ίσως, μου έδωσε την ευκαιρία για μια -θα έλεγα- «εκ βαθέων» εξομολόγηση. Υπάρχουν, στον καθένα μας, νομίζω, μυστικά επτασφράγιστα. Η αποκάλυψη των βιωμάτων μου σε σχέση με τα εξωτερικά ερεθίσματα σε εποχές φορτισμένες με ιστορία ως κύριων πηγών της δημιουργικής μου προσπάθειας, ιδιαίτερα στο χώρο της συμφωνικής μουσικής, μπορεί να αποτελέσει έναυσμα για μια διαφορετική προσέγγιση και μελλοντική ανάλυση της ελληνικής μουσικής και ειδικότερα της δικής μου από τυχόν μελετητές.\nΘα πρέπει να πω εδώ ότι τα ευρωπαϊκά πρότυπα μουσικολογικής ανάλυσης δε μας βοηθούν, δεδομένου ότι τα μέτρα σύγκρισης μεταξύ της ευρωπαϊκής και της ελληνικής μουσικής είναι τελείως διαφορετικά. Εκεί η έντεχνη μουσική υπήρξε ενταγμένη απολύτως στα συγκεκριμένα ιστορικά κοινωνικά πλαίσια των αριστοκρατικών μεγαλοαστικών τάξεων, για τις οποίες οι καλές τέχνες αποτελούσαν το αντικείμενο μιας υψηλού επιπέδου ψυχαγωγίας. Για κάθε τέχνη είχαν διαμορφωθεί κανόνες, μορφές και λειτουργικότητες, στις οποίες θα έπρεπε να προσαρμοστεί ακόμα και η μεγαλύτερη μεγαλοφυΐα.\nΣε αντίθεση με τον απόλυτα δομημένο κόσμο της ευρωπαϊκής έντεχνης μουσικής, η διαδρομή η δική μας στο χώρο της συμφωνικής μουσικής διαφοροποιείται ως προς δυο βασικές κατευθύνσεις: πρώτον, είναι απαλλαγμένη από την ηγεμονική εποπτεία μιας αριστοκρατικής πελατείας, που θεωρούσε τη συγκεκριμένη μουσική ως ένα ιδιόκτητο προνόμιο της και, δεύτερον, η μουσική γενικά εξακολουθεί να αποτελεί βασικό στοιχείο έκφρασης για το μέσο Έλληνα, γεγονός που φορτίζει τον Έλληνα συνθέτη με διαφορετικές ευθύνες και στόχους. Του δίνει μεγαλύτερες ελευθερίες, ενώ παράλληλα τον φορτώνει με μεγαλύτερα βάρη, γιατί τον υποχρεώνει να κινείται συνεχώς σε περιοχές ανεξερεύνητες, με βασική επιδίωξη να εκφράσει μουσικά, μέσα από τα δικά του βιώματα, τη συλλογική ευαισθησία ενός λαού σε αναζήτηση του ίδιου του εαυτού του.\nΜε αυτές τις γενικές σκέψεις, ας μου επιτραπεί να ευχηθώ και να ελπίσω ότι το Μουσικό Τμήμα του Αριστοτελείου Πανεπιστημίου θα τολμήσει να κάνει τη μεγάλη τομή, τη μεγάλη στροφή, και να ρίξει τους προβολείς των ερευνών του πάνω στη ζώσα ελληνική μουσική πραγματικότητα.


Τηλεβόας της Άρτας: Το Ιμαρέτ της Άρτας και οι «υπερπατριώτες χούλιγκανς των σπρέι»\nΤο Ιμαρέτ της Άρτας και οι «υπερπατριώτες χούλιγκανς των σπρέι»\nΠάλη με τους βάνδαλους που βεβηλώνουν το μνημείο, καθώς δεν το αναγνωρίζουν ως στοιχείο της πολιτισμικής κληρονομιάς του τόπου\nΟι περισσότεροι γνωρίζουμε το Ιμαρέτ, το οθωμανικό μνημείο στην Άρτα, από το μυθιστόρημα του Γιάννη Καλπούζου «Ιμαρέτ - Στη σκιά του ρολογιού». Σε διαφορετική περίπτωση δεν θα γνωρίζαμε τίποτε ή, τέλος πάντων, δεν θα θέλαμε να γνωρίζουμε τίποτε. Αυτή είναι η μοίρα στη συλλογική μνήμη των κτιριακών μνημείων που κατέλειπαν οι Οθωμανοί.\nΣύμφωνα με τον αρχιτέκτονα, αρχαιολόγο Αναστάσιο Ορλάνδο στο «Αρχείον των βυζαντινών μνημείων της Ελλάδος» (έκδοση 1936) «Το πρώτον των σωζομένων τζαμίων ευρίσκεται εν τω Δυτικώς της Άρτης και επί δεξιάς όχθης του Αράχθου κειμένω χωρίω Μαράτι, όπερ ωνομάσθη ούτω εκ του Ιμαρέτ ήτοι ορφανοτροφείου (σ.σ.: στην πραγματικότητα, είναι πτωχοκομείο) συσταθέντος αυτόθι υπ’ αυτού του κτίτορος του τζαμίου Φαΐκ-πασσά. Ο πασσάς ούτος ήτο εις εκ των πρώτων μετά την υπό των Τούρκων κατάληψιν της Άρτης (1449) διοικητών αυτής, αποθανών […] το έτος 1537. Κατά ταύτα και το τζαμί […] είναι κτίσμα του τέλους του 15ου αιώνος...».\nΟ κάμπος της Άρτας ήταν χάσι της Βαλιδέ χανούμ και του Καπουδάν πασά και νέμονταν τα έσοδα από την περιοχή. Τον 16ο αιώνα η Άρτα έγινε βοϊβοδιλίκι και ανήκε απευθείας στην κεντρική κυβέρνηση. Τους οθωμανικούς της αιώνες ανέπτυξε ξανά έντονη πολιτική και οικονομική ζωή. Από αυτή την περίοδο μας σώζονται στην περιοχή αρκετά μνημεία. Κάποια από αυτά, όσα δηλαδή δεν θύμιζαν οθωμανικά, όπως το περίφημο ρολόι του κάστρου της, που αρχικά είχε αραβικούς αριθμούς και ήταν διακοσμημένο με σμάλτο ‒ ήταν το πρώτο και μοναδικό ρολόι με δίσκο σε όλη την Οθωμανική Αυτοκρατορία.\nΤην ίδια τύχη είχε το σημερινό Λαογραφικό Μουσείο ‒έργο Αυστριακού αρχιτέκτονα‒ που στέκεται στη μια πλευρά του γεφυριού, εκεί που κάποτε ήταν τα σύνορα της Ελλάδας με την Οθωμανική Αυτοκρατορία. Επιπλέον, η κούλια (μικρό κάστρο) της Κορωνησίας είχε την τύχη να συντηρηθεί και να αποκατασταθεί πλήρως την τελευταία δεκαετία. Δυστυχώς πολλά από τα κτίρια της οθωμανικής περιόδου χάθηκαν ή παραμένουν σε πείσμα των καιρών όρθια με ελάχιστη ή καθόλου φροντίδα. Στην τελευταία κατηγορία συμπεριλαμβάνονται το Φεϊζούλ τζαμί (στην αριστερή όχθη του Άραχθου) και το Ιμαρέτ ‒ από το κτιριακό του σύμπλεγμα έχει διασωθεί μόνο το τζαμί του Φΐκ πασά. Τα Ιμαρέτ λειτουργούσαν ως πτωχοκομεία και είχαν οικονομική αυτοτέλεια. Το Ιμαρέτ της Άρτας διέθετε ένα τζαμί, ένα χαμάμ, ένα εστιατόριο με κλίνες για οδοιπόρους και φτωχούς και έναν μεντρεσέ (μουσουλμανικό ιεροδιδασκαλείο).\nΚατά την αίσθησή μου, σήμερα έχουμε περάσει από τον φόβο και το αναίτιο μίσος για τα μνημεία, ειδικά των Οθωμανών, σε μια πιο ανεκτική στάση απέναντί τους. Η προβολή που έτυχε το Ιμαρέτ, μέσα από το βιβλίο του Γιάννη Καλπούζου, έδωσε μια πρώτη ελπίδα διάσωσης του μνημείου. Μιλώντας με την προϊσταμένη της Εφορίας Αρχαιοτήτων Άρτας Βαρβάρα Παπαδοπούλου, με ενημέρωσε ότι ήδη έχουν εκπονηθεί δυο μελέτες για τη διάσωση του Ιμαρέτ: η μελέτη αναστηλωματικών εργασιών και βελτίωσης και αποκατάστασης του οθωμανικού τεμένους και του περιβάλλοντος χώρου και η μελέτη συντήρησης καταγραφής προβλημάτων των δομικών υλικών και διακόσμου οθωμανικού τεμένους. Οι μελέτες αυτές βρίσκονται πλέον στο Κεντρικό Αρχαιολογικό Συμβούλιο προς έγκριση. Επιπλέον αναμένεται να γίνουν δοκιμαστικές έρευνες για τη στατικότητα του μνημείου.\nΌπως γίνεται αντιληπτό, είναι πλέον ζήτημα χρόνου να αρχίσουν οι εργασίες αναστήλωσης και συντήρησης του Ιμαρέτ. Η αρχαιολογική υπηρεσία Άρτας, όμως, καθημερινά παλεύει με τους βάνδαλους που βεβηλώνουν τον χώρο, μη αναγνωρίζοντας το Ιμαρέτ ως στοιχείο της πολιτισμικής κληρονομιάς του τόπου. Έτσι, σε εξάρσεις υπερπατριωτισμού «χούλιγκανς των σπρέι» γράφουν συνθήματα στους τοίχους του τζαμιού, ή, συνδυάζοντας το τερπνόν μετά του ωφελίμου, κάνουν λαθρανασκαφές εντός και εκτός του μνημείου. Η αρχαιολογική υπηρεσία βρίσκεται σε εγρήγορση, προσπαθώντας να προστατεύσει το Ιμαρέτ όχι μόνο από τη φθορά των αιώνων, αλλά και από τις πράξεις ορισμένων κολλημένων σε ένα παρελθόν που μόνο καταστροφές αξιολογότατων μνημείων μας έδωσαν στην Ελλάδα.\nγράφει η Κατερίνα Αντωνίου, καθηγήτρια δευτεροβάθμιας εκπαίδευσης και administrator του γκρουπ στο Facebook "Save Imaret at Arta".\nΕτικέτες Άρτα, Αρχαιολογία, Βανδαλισμοί, Ιμαρέτ, Μνημεία, Πολιτισμός, Documento


Black Friday: τι να προσέξετε στην αγορά κινητού τηλεφώνου - Game.gr - Παιχνίδια, προσφορές παιχνιδιών και κινητών\nΗ Black Friday είναι μια μέρα χαράς για την αγορά αλλά και για τους καταναλωτές. Πρόκειται για 24 ώρες όπου τα ποσοστά των εκπτώσεων είναι μεγαλύτερα από τα συνηθισμένα μιας περιόδου εκπτώσεων. Μοιάζει σαν γιορτή για τις εμπορικές επιχειρήσεις που περιμένουν να δουν τον τζίρο τους να ανεβαίνει. Παράλληλα είναι και μια μεγάλη ευκαιρία για τους καταναλωτές, προκειμένου να αποκτήσουν προϊόντα υψηλού κόστους. Πολλοί καταναλωτές θα προτιμήσουν να ανανεώσουν τη συσκευή του κινητού τηλεφώνου τους, την Black Friday. Τι πρέπει να προσέξουν όμως;\nΗ πρώτη προτεραιότητα είναι να καταλήξει ο καταναλωτής στο κινητό τηλέφωνο που εξυπηρετεί τις ανάγκες του. Να καταλήξει δηλαδή στα χαρακτηριστικά που θέλει από το κινητό του τηλέφωνο. Στη συνέχεια, θα πρέπει να κάνει τη γνωστή έρευνα αγοράς προκειμένου να βρει το κινητό τηλέφωνο των ονείρων του, στην καλύτερη τιμή. Καλό είναι το φιλτράρισμα να γίνει μεταξύ καταστημάτων που είναι αξιόπιστα και τα οποία δεν ξεφύτρωσαν ξαφνικά σαν τα μανιτάρια. Εμπορικές επιχειρήσεις δηλαδή που δίνουν εγγυήσεις και πιστοποιητικά γνησιότητας.\nΚατά την παραλαβή του προϊόντος, ο καταναλωτής πρέπει να ελέγξει προσεκτικά τη συσκευασία. Μια χτυπημένη, ανοιγμένη ή αλλοιωμένη στην όψη της συσκευασία σημαίνει ότι πιθανόν κάτι δεν πάει καλά και με το περιεχόμενο. Πάνω στη συσκευασία, πρέπει να υπάρχει ταινία ασφαλείας η οποία δεν πρέπει να δείχνει σκισμένη ή να δείχνει ότι κάποιος την τράβηξε και μετά την ξανακόλλησε. Ανοίγοντας τη συσκευασία, θα πρέπει να υπάρχει τάξη στα προϊόντα που βρίσκονται μέσα. Αρχικά, ο καταναλωτής πρέπει να δει αν είναι μέσα όλα τα προϊόντα που αναφέρει ο κατασκευαστής. Κινητό τηλέφωνο, μπαταρία –αν δεν είναι ενσωματωμένη- φορτιστής, ακουστικά, εγχειρίδια χρήσης. Στη συνέχεια θα πρέπει ο καταναλωτής να ελέγξει λεπτομέρειες που όμως είναι πολύ σημαντικές. Για παράδειγμα αν λείπει η προστατευτική ζελατίνα από την οθόνη του κινητού ή αν μοιάζει σαν κάποιος να την έχει ξανακολλήσει. Ακόμη, ένας φορτιστής που είναι σαν κουβάρι μέσα στη συσκευασία και όχι προσεκτικά τυλιγμένος, είναι ύποπτος. Ομοίως τα ακουστικά.\nΤέλος, ο καταναλωτής πρέπει να ελέγξει τον IMEI αριθμό της συσκευής και τον σειριακό αριθμό που αναγράφονται σε αυτοκόλλητο πάνω στη συσκευασία. Είναι οι αριθμοί που ορίζουν την ταυτότητα του κινητού. Μεγάλη σημασία όμως πρέπει να δοθεί και στην εγγύηση. Τα κινητά τηλέφωνα συνοδεύονται από εμπορική εγγύηση καλής λειτουργίας από τον κατασκευαστή και καλύπτεται ανάλογα με το τι εκείνος ορίζει σε εγκεκριμένα κέντρα επισκευής. Η διάρκειά της ορίζεται από τον κατασκευαστή.\nThe post Black Friday: τι να προσέξετε στην αγορά κινητού τηλεφώνου appeared first on Προσφορές για όλους.


Μιλήστε...Μιλήστε για τους κολασμένους της γης... - aVecnews.gr\nΜιλήστε…Μιλήστε για τους κολασμένους της γης…\nΩς παλιά ‘’καραβάνα’’ στο δημοσιογραφικό επάγγελμα και μια ζωή επιφυλακτική σε κάθε εξουσία όταν ξέσπασε πριν από 1 χρόνο το σκάνδαλο της Novartis είπα μέσα μου: ΛΕΣ;\nΤούτη η περίεργη ράτσα πολιτικών θα βάλει το κεφάλι της στο στόμα του λύκου;;Και ο πιο ανίδεος αναγνώστης γνωρίζει πια τι θα πει, Πολυεθνικές Φαρμακοβιομηχανίες…Αρχίσανε λοιπόν τα όργανα .\nΔεν το κρύβω ότι νιώθω λύπη όταν σ΄ αυτό το παιχνίδι ανέβηκαν στην επικαιρότητα ονόματα πολιτικών. Όχι γιατί τους έχω καμιά συμπάθεια αλλά πάντα στο πίσω μέρος του μυαλού μου έχω το αυγό του φιδιού που καραδοκεί να βγάλει κεφάλι. Η Απαξία των πολιτικών προσώπων βούτυρο στο ψωμί του. Από την άλλη σκέφτομαι αν δεν βγουν τώρα στην επιφάνεια όλα τα σκάνδαλα που μας έκοψαν στην μέση την πορεία της ζωής μας δεν θα βγούνε ποτέ.\nΑπευθύνομαι λοιπόν σήμερα σ΄ έναν υπουργό που δεν γνωρίζω προσωπικά. Από την πρώτη ημέρα προσπάθησαν να τον αποκαθηλώσουν μ΄ ειρωνικά σχόλια ποντάροντας στον εκρηκτικό Κρητικό χαρακτήρα του. Και ακριβώς αυτό δεν μέτρησαν ότι είναι Κρητικός και άριστος γιατρός απ΄ ότι έχω πληροφορηθεί. Απευθύνομαι λοιπόν όχι μόνο ως δημοσιογράφος αλλά και ως άνθρωπος στον κ. Πολάκη που θα είναι σήμερα και ομιλητής στην Βουλή.\nΜ΄ ερωτήματα που ίσως δεν απαντηθούν ποτέ. Αλλά εγώ θα τα κάνω…\nΕντοπίσατε κ. υπουργέ τους υπεύθυνους που άφηναν στα υπόγεια των μεγαλύτερων νοσοκομείων να σαπίζουν ολοκαίνουργια μηχανήματα και οι πολίτες στους επάνω ορόφους να εξετάζονται με μηχανήματα μεταπολεμικά.\nΚαι οι Διοικήσεις να παραγγέλνουν ξανά και ξανά καινούργια…\nΕντοπίσατε τους υπεύθυνους που έστελναν τους πολίτες στα ιδιωτικά νοσοκομεία ενώ στα δημόσια είχαμε τους πιο ικανούς γιατρούς στη Χώρα;\nΔυστυχώς εδώ έπαιξε και ο Τύπος τα παιχνίδια του.\nΕντοπίσατε τους γιατρούς που έπαιζαν το παιχνίδι των Εταιρειών;\nΓιατί υπάρχουν και γιατροί εξαιρετικοί.\nΕντοπίσατε τι δίνει ο έρημος πολίτης σε δημόσια νοσοκομεία -ευτυχώς όχι σ΄ όλα- για να έχει ο ασθενής του καθαρά σεντόνια;;;;;;\nΓιατρέ όλοι εμείς που ξεπουληθήκαμε και ήρθαμε στο ‘’τσακιρ΄ κέφι’’ και δώσαμε χιλιάδες και χιλιάδες ευρώ για τους ανθρώπους μας που έφευγαν χτυπημένοι από τον καρκίνο τυφλωμένοι από την αγωνία και την απόγνωση.\nθα δικαιωθούμε ποτέ;\nΠληρώσαμε πανάκριβα τα φάρμακα όσο είχαμε χρήματα .\nΔεν ζητάμε αποζημίωση οικονομική. Δικαίωση ζητάμε . Γιατί όλες αυτές οι καταστάσεις μας πέταξαν στο πεζοδρόμιο.\nΜην μας καταδικάζεται σ΄ αυτή την μοναξιά. Ας μην ξαναπούμε πόσο άστοργο είναι τούτο το Κράτος.


800 εργάτες γης θα έρχονται καθημερινά από Κρυσταλλοπηγή και Κακκαβιά | ΑγροΤύπος\n800 εργάτες γης θα έρχονται καθημερινά από Κρυσταλλοπηγή και Κακκαβιά\n24/05/2021 10:26 πμ\nΌπως τονίζει στον ΑγροΤύπο ο κ. Μάκης Αντωνιάδης, πρόεδρος του Αγροτικού Συλλόγου Νάουσας, «είναι θετικό ότι θα μπορούν να έρχονται στην χώρα μας καθημερινά 800 εργάτες γης. Ήδη από σήμερα το απόγευμα περιμένουμε τους πρώτους εργάτες από την Κακκαβιά. Όταν βγάλουν ΑΜΚΑ και ΑΦΜ από τις αρμόδιες υπηρεσίες θα μπορούν να εργαστούν με εργόσημο».\nO πρόεδρος του Αγροτικού Συνεταιρισμού Δημητριακών και Κτηνοτροφικών προϊόντων Καστοριάς, Δημήτρης Μόσχος, τόνισε ότι υπήρχε σοβαρό πρόβλημα από το κλείσιμο του Μεθοριακού Σταθμού της Κρυσταλλοπηγής. Εδώ και δύο μήνες ζητούσαμε να ανοίξει για να μπορούν να έρχοναι εργάτες γης από Αλβανία».\nΣτη συνεδρίαση της Επιτροπής αποφασίσθηκε ομόφωνα να γίνει δεκτή η πρόταση του κ. Λιβανού να ανοίξει ο Μεθοριακός Σταθμός της Κρυσταλλοπηγής, προκειμένου να διευκολυνθεί η διέλευση εργατών γης που είναι απαραίτητοι για τις καλλιέργειες της χώρας.\nΣύμφωνα με την ανακοίνωση του ΥπΑΑΤ, η απόφαση αυτή θα εξυπηρετήσει όλη τη Βόρεια Μακεδονία, δηλαδή την Καστοριά, την Φλώρινα, την Κοζάνη, την Ημαθία, την Πέλλα, την Πιερία, τη Χαλκιδική, τη Θεσσαλονίκη αλλά και τη Λάρισα για την είσοδο των εργατών γης και την απασχόλησή τους στις αυξημένες καλλιεργητικές ανάγκες αυτής της περιόδου. Επίσης, δίνεται η δυνατότητα για καλύτερους υγειονομικούς ελέγχους, αφού θα γίνει επιμερισμός των ατόμων που εισέρχονται στη χώρα.


Ρέθυμνο : Παρέμβαση αλληλεγγύης στον Κ. Σακκά στην πανελλήνια ολομέλεια προέδρων δικηγορικών συλλόγων - omniatv\nΡέθυμνο : Παρέμβαση αλληλεγγύης στον Κ. Σακκά στην πανελλήνια ολομέλεια προέδρων δικηγορικών συλλόγων\nΣήμερα το απόγευμα (4/7) στην παλιά πόλη του Ρεθύμνου έγινε παρέμβαση αλληλεγγύης στον απεργό πείνας Κ. Σακκά, μπροστά από το Ωδείο κατά την διάρκεια της εναρκτήριας εκδήλωσης της πανελλήνιας ολομέλειας προέδρων των δικηγορικών συλλόγων. Υπήρχαν πληροφορίες ότι στην εκδήλωση θα παραβρίσκονταν και ο υπουργός Δικαιοσύνης Αθανασίου.\nΗ προσυγκέντρωση έγινε στην πλατεία 4ων Μαρτύρων με συμμετοχή περίπου 80 αλληλέγγυων που προχώρησαν σε πορεία προς την παλιά πόλη και το Ωδείο που θα γινόταν η εναρκτήρια εκδήλωση. Από νωρίς το απόγευμα η παλιά πόλη είχε κατακλυστεί από ασφαλίτες με πολιτικά σε όλες τις γωνίες και τις εισόδους της, ενώ ήταν σταθμευμένα 2 ή 3 τζιπ με ένστολους στην πλατεία Μικρασιατών πίσω από το Ωδείο. Η κεντρική του είσοδος κλείστηκε από τους αλληλέγγυους με πανό και τα σώματα τους, ενώ ήταν μεγάλη η αστυνομική δύναμη εντός του κτηρίου και στους γύρω δρόμους. Φυσικά ο υπουργός Δικαιοσύνης (?) δεν εμφανίστηκε ποτέ, αλλά σύμφωνα με πληροφορίες ήρθε ο γενικός γραμματέας του υπουργείου Κανελλόπουλος.\nΟι προσκεκλημένοι έμπαιναν από την πίσω πόρτα, που βρισκόταν από νωρίς υπό αστυνομική (ένστολη και μη) προστασία. Με τον τρόπο αυτό εισήλθαν οι “επίσημοι” όπως και ο δήμαρχος της πόλης (δικηγόρος και αυτός). Οι αλληλέγγυοι ήθελαν να εισέλθουν στο κτήριο για να διαβάσουν κείμενο αλληλεγγύης στον Κ. Σακκά που διανύει την 31 ημέρα απεργιας πείνας και να ζητήσουν από την ολομέλεια να τοποθετηθεί πάνω σε αυτό. Εκπρόσωπος της ολομέλειας βγήκε εκτός του ωδείου και προσπάθησε να χρονοτριβήσει λέγοντας πως το θέμα του Σακκά θα συζητηθεί αύριο στην ενότητα των ανθρωπίνων δικαιωμάτων και θα υπάρξει η σχετική τοποθέτηση. Όταν οι αλληλέγγυοι ζήτησαν να υπάρξει άμεση τοποθέτηση, απάντησε πως ήταν απλώς μια εναρκτήρια εκδήλωση απόψε και πως θα ανακοίνωναν αύριο την τοποθέτηση τους.\nΦωνάχτηκαν πολλά συνθήματα αλληλεγγύης και ο κόσμος παρέμεινε συγκεντρωμένος για αρκετή ώρα μπροστά από την κεντρική είσοδο. Αργότερα μετακινήθηκαν στην πλατεία Μικρασιατών όπου κρεμάστηκε πανό αλληλεγγύης και παρέμεινε κόσμος για αρκετή ακόμα ώρα.\nΠροηγούμενο άρθροΑίγυπτος: Τα ιερογλυφικά της επανάστασης\nΕπόμενο άρθροΔήλωση του Σάμεχ Ναγκίμπ από τους Επαναστάτες Σοσιαλιστές στην Αίγυπτο


** FRIEND'S CLUB HOSTEL, ΜΌΣΧΑ **\nFriend'S Club Hostel Moscow Friend'S Club Hostel Moskau Friend'S Club Hostel Moscou Friend'S Club Hostel Moscú Friend'S Club Hostel Mosca Friend'S Club Hostel Moskou Friend'S Club Hostel Moscovo Svenska Dansk Čeština Magyar Friend'S Club Hostel Moskwa Ελληνικά Friend'S Club Hostel モスクワ 朋友的俱乐部旅馆 莫斯科 한국어 Хостел Friend's Club Москва עברית Türkçe عربي\nFriend'S Club Hostel Μόσχα\nUlitsa Tretya Mytishchinskaya 3, Bldg 2, Μόσχα, Ρωσία\nΤο Friend'S Club Hostel προσφέρει οικονομικό κατάλυμα στη Μόσχα.\nΤο κατάλυμα είναι 5.3 χλμ μακριά από Μαυσωλείο του Λένιν, Θέατρο Μπολσόι και Κόκκινη Πλατεία. Αυτό το κατάλυμα βρίσκεται περίπου 6 χλμ μακριά από το κέντρο της Μόσχας.\nΤο ξενοδοχείο βρίσκεται 5-λεπτά με τα πόδια από το σταθμό Alekseyevskaya του μετρό και περίπου 20-λεπτά από το σταθμό του τρένου Rizhsky. Το ξενοδοχείο είναι περίπου 25 λεπτά οδικώς από το αεροδρόμιο Sheremetyevo, που απέχει 25 χλμ.\nΆφιξη:από τις 09:00-22:00 ώρες\nFriend'S Club Hostel, Ρωσία\nElokhovsky Hotel Μόσχα\nPeople Business Novinsky Μόσχα\nLianozovskiy Hotel And Office Complex Μόσχα\nHostel Santa Barbara Μόσχα\nLuxor Ξενοδοχείο, Φραγκφούρτη: Γερμανία;\nEsmeralda Ξενοδοχείο, Λορέτ Ντε Μαρ: Ισπανία;\nJuan Miguel Ξενοδοχείο, Γρανάδα: Ισπανία;\nLouis Phaethon Beach Ξενοδοχείο, Πάφος: Κύπρος;\nLouis Imperial Beach Ξενοδοχείο, Πάφος: Κύπρος;\nAnemi Ξενοδοχείο, Πάφος: Κύπρος;\nξενοδοχείο αλόη Ξενοδοχείο, Πάφος: Κύπρος;\nAtenas Ξενοδοχείο, Γρανάδα: Ισπανία;\nAlhambra Ξενοδοχείο, Γρανάδα: Ισπανία;\nSunland Ξενοδοχείο, Πόλη Χο Τσι Μινχ: Βιετνάμ;\nMaritim Frankfurt Ξενοδοχείο, Φραγκφούρτη: Γερμανία;\nSantos Saray Ξενοδοχείο, Γρανάδα: Ισπανία;\nNational Ξενοδοχείο, Φραγκφούρτη: Γερμανία;\nAtlantic Ξενοδοχείο, Μπολόνια: Ιταλία;\nMonopol Ξενοδοχείο, Φραγκφούρτη: Γερμανία;\nMiramar Ξενοδοχείο, Φραγκφούρτη: Γερμανία;\nArt Deco Ξενοδοχείο επιπλωμένων διαμερισμάτων, Κανκούν: Μεξικό;\nNovotel Fiera Ξενοδοχείο, Μπολόνια: Ιταλία;\nLa Pioppa Ξενοδοχείο, Μπολόνια: Ιταλία;\nAsteria Sorgun Θέρετρο, Σιντέ: Τουρκία;\nThe Royal Caribbean All Θέρετρο, Κανκούν: Μεξικό;\nLa Patacona Ξενοδοχείο επιπλωμένων διαμερισμάτων, Βαλένθια: Ισπανία;\nLos Seises By Fontecruz Ξενοδοχείο, Σεβίλλη: Ισπανία;\nAn Ξενοδοχείο, Πόλη Χο Τσι Μινχ: Βιετνάμ;\nUrban Dream Nevada Ξενοδοχείο, Γρανάδα: Ισπανία;\nEvergreen Ξενοδοχείο, Πόλη Χο Τσι Μινχ: Βιετνάμ;\nInternational Ξενοδοχείο, Κανκούν: Μεξικό;\nDerby Ξενοδοχείο, Σεβίλλη: Ισπανία;\nAteneo Ξενοδοχείο, Σεβίλλη: Ισπανία;\nLong Thanh Ξενοδοχείο, Πόλη Χο Τσι Μινχ: Βιετνάμ;\nHappy Ξενοδοχείο, Πόλη Χο Τσι Μινχ: Βιετνάμ;\nAliathon Holiday Village Ξενοδοχείο, Πάφος: Κύπρος;\nAacr Museo Ξενοδοχείο, Σεβίλλη: Ισπανία;


MixanikosOse: Αυγούστου 2017\nΜετά την λειτουργία των νέων αποβαθρών στον Κεντρικό Σταθμό της Αθήνας που έφεραν μία "φρέσκια πνοή" η πρώτη αλλαγή έγινε στον Προαστιακό της Αθήνας. Τα δρομολόγια είναι πλέον ηλεκτροκίνητα ξεκινούν από τη φυσική τους αφετηρία, τον Κ.Σ.της Αθήνας και θα έχουμε και συνέχεια.\nΑναρτήθηκε από MixanikosOse στις 7:49 π.μ. 2 σχόλια:\nΔείτε το βίντεο του Δ. Τερτίπη: Πελοποννησιακά απομεινάρια μεταξύ του Πύργου και της Αρχαίας Ολυμπίας\nΗ γραμμή μεταξύ Κατακόλου και Αρχαίας Ολυμπίας, με επίκεντρο τον Πύργο, είναι το ένα από τα δύο πελοποννησιακά απομεινάρια της λαίλαπας του 2010. Με μόλις 3 ζεύγη δρομολογίων ανά ημέρα (και με πρόσθετα δρομολόγια όταν παρίσταται ανάγκη), ένα rail-bus εξασφαλίζει μια υπηρεσία μεταξύ φθοράς και αφθαρσίας.\nΟ σταθμός του Πύργου αποτελεί φάντασμα του παρελθόντος του· μόλις πριν από 10 χρόνια εξυπηρετούσε 8 ζεύγη επιβατικών δρομολογίων, σήμερα όμως έχει μείνει να φιλοξενεί περισσότερες κινητήριες μονάδες σε ακινησία παρά σε μάχιμη υπηρεσία. Ο σταθμός του Αλφειού είναι κλειστός εδώ και 7 χρόνια, ενώ από την παρακείμενη γέφυρα δεν έχει περάσει τρένο για σχεδόν ένα χρόνο… Λίγο πιο ανατολικά, ο σταθμός της Σαλμώνης προηγείται μιας μικρής γέφυρας υπό ανακαίνιση. Στο τέλος της διαδρομής, ο σταθμός της Αρχαίας Ολυμπίας στερείται συγκοινωνίας μετά τις 13:10.\nΑναρτήθηκε από MixanikosOse στις 7:45 π.μ. 2 σχόλια:\nΑθήνα - Αεροδρόμιο κατευθείαν με προαστιακό\nΜε τα νέα δρομολόγια οι επιβάτες θα μπορούν πλέον να μεταβούν απευθείας από το κέντρο της Αθήνας στο Αεροδρόμιο «Ελευθέριος Βενιζέλος» ή στο Κιάτο, καθώς και αντίστροφα, με μείωση του χρόνου διαδρομής έως και 20’.\nΒιβλίο - Το ωραιότερο ταξίδι 2 - Σπύρος Νικολόπουλος (υπέροχες φωτογραφίες από το δίκτυο κανονικής γραμμής Κεντρική και Βόρεια Ελλάδα!!!)\n[...] Στο πρώτο μου βιβλίο ασχολήθηκα με το ταξίδι των τραίνων της Πελοποννήσου πάνω στην μετρική γραμμή. Ο τίτλος του, "Το ωραιότερο ταξίδι", ελάχιστα απέχει από την πραγματικότητα, γιατί -αλήθεια- αυτό το ταξίδι με τους ΣΠΑΠ είναι μαγικό. Ταξιδεύοντας όμως βόρεια της Αθήνας στην κανονική γραμμή που παλαιότερα χρησιμοποιόταν από τους ΣΕΚ και καλύπτει πολύ μεγάλο μέρος της χώρας μας, βλέπω ότι είναι άδικο το πιο ωραίο ταξίδι να θεωρείται αποκλειστικότητα του πελοποννησιακού τοπίου. Μπορεί εδώ οι εικόνες να μην είναι τόσο πολύ συμπυκνωμένες, αλλά είναι εξίσου όμορφες, μεγαλύτερες σε διάρκεια και μοναδικές. Γιατί παρά τις επαναλαμβανόμενες προσπάθειες που σαν λαός κάνουμε για να καταστρέψουμε τις πόλεις μας και το φυσικό μας περιβάλλον, το μεγαλείο της φύσης και η αξεπέραστη ομορφιά της πατρίδος μας είναι ανίκητα ακόμα.\nΒιβλίο - Το ωραιότερο ταξίδι - Σπύρος Νικολόπουλος (με υπέροχες φωτογραφίες από το μετρικό δίκτυο της Πελοποννήσου!!!)\nΝομίζω ότι η Πελοπόννησος δεν είναι απλώς ένα γεωγραφικό διαμέρισμα της χώρας μας όπως όλες οι άλλες [και εξ ίσου αξιολάτρευτες] περιοχές μας. Φρονώ ότι η Πελοπόννησος διαμορφώνει ένα ιδιαίτερο συμπίλημα όλων των εκφάνσεων αυτού του σπουδαίου και αλλόκοτου ελληνικού "είναι". Είναι η Πελοπόννησος φορέας μνημών [Σπάρτη, Ολυμπία, Φυγαλία, Μυκήνες, Ναύπλιο, Καλάβρυτα...], είναι το λίκνο της μεταφυσικής και της οικολογικής αισθαντικότητας στα αρκαδικά της βουνά, είναι τόπος πολυμήχανων ευφυών ανθρώπων ["φοβού τους Δαναούς"...],\nΑναρτήθηκε από MixanikosOse στις 5:38 μ.μ. Δεν υπάρχουν σχόλια:\nΣιδηρόδρομοι του κρασιού στο Σαν Ντιέγκο της Καλιφόρνιας\nΤο τραίνο του κρασιού κάνει αρκετές στάσεις στα οινοποιεία και τα wine bars κατά μήκος των ακτών της Νότιας Καλιφόρνιας. Κάθε περιήγηση περιλαμβάνει γευσιγνωσία 15 κρασιών καθώς και ένα εξαιρετικό ελαφρύ γεύμα. Δείτε φωτογραφίες:\nΑναρτήθηκε από MixanikosOse στις 4:36 μ.μ. Δεν υπάρχουν σχόλια:\nΒανδαλισμός του βαγονιού Οριεντ Εξπρες στο Σιδηροδρομικό ΜΟυσείο Θεσσαλονίκης (φωτογραφίες)\nΑναδημοσιέυουμε μια ανάρτηση του πρώην συναδέλφου\nΣήμερα Τετάρτη 16/8 άλλη μια απογοήτευση για τα τεκτενόμενα του σιδηροδρομικού Μουσείου. Διαπιστώθηκε λεηλάτηση του βαγονιού Οριεντ-Εξπρές. Δεν δημοσιεύω φωτογραφίες γιατί το θέαμα είναι αποκρουστικό. Είναι η τρίτη φορά μέσα σε διάστημα 2 μηνών.με παρόμοιο συμβάν. Η 1η ήταν 12 Ιουνίου με το κεντρικό κτίριο η 2η 16 Ιουνίου με το βοηθητικό κτίριο (κυλικείο) και το κτίριο με τις τουαλέτες.\nΑναρτήθηκε από MixanikosOse στις 9:45 μ.μ. Δεν υπάρχουν σχόλια:\nΦωτογραφίες από παλιά βαγονέτα και σιδηροτροχιές από τα μεταλλεία της Σερίφου!!!\nΑναρτήθηκε από MixanikosOse στις 4:43 μ.μ. Δεν υπάρχουν σχόλια:\nΝέες φωτογραφίες από την επισκευή στο Βασιλικό βαγόνι στο εργοστάσιο του Βόλου\nΜαγική εναέρια βόλτα με τον "Μουτζούρη" του Πηλίου. - Magical aerial ride with the Train of Pelion\nΤρενάκι Πηλίου. Η ανάβαση στις όμορφες πλαγιές του Πηλίου μέχρι τις Μηλιές ξεκινά! Μια από τις πιο στενές σιδηροδρομικές γραμμές στον κόσμο (60 εκατοστά) φιλοξενεί τα 4 βαγόνια του «Μουτζούρη», όπως λεγόταν κάποτε το τραινάκι του Πηλίου, για να δηλώσει την ατμοκίνηση και τον καπνό που άφηνε στο πέρασμά του. Από τα Άνω Λεχώνια μέχρι τις Μηλιές η διαδρομή είναι ορεινή, διασχίζοντας τις κατάφυτες πλαγιές, με την πυκνή βλάστηση από πλατάνια και πουρνάρια.\nΜηχανήματα Γραμμής - Μηχάνημα τακτοποίησης έρματος (Ρεγκαλέζα - Ballast Regulator)\nΡεγκαλέζα (από τη γαλλ. λ. régaleuse) ονομάζεται το μηχάνημα τακτοποίησης του έρματος (αυτό, δηλαδή, που διαμορφώνει το προφίλ του έρματος), αγγλιστί ballast regulator.\nΑναρτήθηκε από MixanikosOse στις 4:06 μ.μ. Δεν υπάρχουν σχόλια:\nΔείτε ένα όμορφο βίντεο για το τραινάκι του Πηλίου από τον Ίωνα Ευθυμίου!\nΔείτε το όμορφο βίντεο\nΕπανέρχονται αύριο(Κυριακή 13 Αυγούστου 2017) τα σιδηροδρομικά δρομολόγια στο τμήμα μεταξύ Δράμας – Αλεξανδρούπολης –Δράμας\nΗ ΤΡΑΙΝΟΣΕ ενημερώνει το επιβατικό κοινό ότι, από την Κυριακή 13 Αυγούστου 2017 επανέρχονται τα σιδηροδρομικά δρομολόγια στο τμήμα μεταξύ Δράμας – Αλεξανδρούπολης και αντίστροφα, που είχαν διακοπεί πριν ένα χρόνο περίπου λόγω των έργων που εκτελούσε στη γραμμή ο διαχειριστής της υποδομής (Ο.Σ.Ε.).\nφωτογραφία: Νίκος Καντήρης\nΔείτε το νέο βίντεο του Βλάση Γιαννάκενα - Νυχτερινές διελεύσεις τραίνων από τη Γέφυρα Παπαδιάς με ειδικό φωτισμό!!!\nΔείτε φωτογραφίες από τις εργασίες επισκευής στο Βασιλικό Βαγόνι στο Εργοστάσιο Βόλου\nΑναδημοσιεύουμε μια ανάρτηση του Savvas Bairaktaris με φωτογραφίες από τις εργασίες επισκευής στο Βασιλικό Βαγόνι στο Εργοστάσιο Βόλου:\nΣυνεχίζονται οι εργασίες στο βασιλικό βαγόνι (μετρικού εύρους) στο μηχανοστάσιο Βόλου. Προορίζεται για την έκθεση στην Θεσσαλονίκη.\nΔείτε φωτογραφίες από την κατασκευή σιδηροδρομικής γέφυρας έξω από το Πολύκαστρο (Κιλκίς)\nΔείτε φωτογραφίες από την κατασκευή σιδηροδρομικής γέφυρας έξω από το Πολύκαστρο (Κιλκίς) στα πλαίσια του έργου της νέας γραμμής (παραλλαγής) στο τμήμα Πολύκαστρο - Ειδομένη, μήκους 21 χλμ. περίπου\nΔείτε ολόφρεσκες φωτογραφίες από τα ειδικά ανακατασκευασμένα σιδηροδρομικά πυροσβεστικά οχήματα!!!\nΤα δυο οχήματα ολοκλήρωσαν την περιοδική επιθεώρηση καθώς και μια σειρά από αναγκαίες έκτακτες επισκευές στο Εργοστάσιο του Βόλου, μετά από συντονισμένες προσπάθειες αξιόλογων συναδέλφων!!!\nΑναρτήθηκε από MixanikosOse στις 7:12 μ.μ. Δεν υπάρχουν σχόλια:\nΟ Σιδηροδρομικός Σταθμός Λιανοκλαδίου μεταμορφώνεται από ασχημόπαπο σε Κύκνο!!!\nΑναδημοσιεύουμε δυο φωτογραφίες συναδέλφων (πρωην και νυν) από το νέο εντυπωσιακό στέγαστρο στο ΣΣ Λιανοκλαδίου\nΑναρτήθηκε από MixanikosOse στις 6:25 μ.μ. Δεν υπάρχουν σχόλια:\nΑνακοίνωση- διαμαρτυρία από τους συναδέλφους του Πανελλήνιου Συλλόγου Πτυχιούχων Μηχανικών Τ.Ε. ΟΣΕ\nΛάβαμε και αναδημοσιεύουμε την ακόλουθη ανακοίνωση- διαμαρτυρία από τους συναδέλφους του Πανελλήνιου Συλλόγου Πτυχιούχων Μηχανικών Τ.Ε. ΟΣΕ:\nΕπί της οδού Αγίας Παρασκευής –Μετά τις βελτιωτικές τροποποιήσεις\nΑναρτήθηκε από MixanikosOse στις 5:02 μ.μ. Δεν υπάρχουν σχόλια:\nΔείτε το βίντεο του Δ. Τερτίπη: Πελοποννησιακά απο...\nΒιβλίο - Το ωραιότερο ταξίδι 2 - Σπύρος Νικολόπουλ...\nΒιβλίο - Το ωραιότερο ταξίδι - Σπύρος Νικολόπουλος...\nΣιδηρόδρομοι του κρασιού στο Σαν Ντιέγκο της Καλιφ...\nΒανδαλισμός του βαγονιού Οριεντ Εξπρες στο Σιδηροδ...\nΦωτογραφίες από παλιά βαγονέτα και σιδηροτροχιές α...\nΝέες φωτογραφίες από την επισκευή στο Βασιλικό βαγ...\nΜαγική εναέρια βόλτα με τον "Μουτζούρη" του Πηλίου...\nΜηχανήματα Γραμμής - Μηχάνημα τακτοποίησης έρματος...\nΔείτε ένα όμορφο βίντεο για το τραινάκι του Πηλίου...\nΕπανέρχονται αύριο(Κυριακή 13 Αυγούστου 2017) τα σ...\nΔείτε το νέο βίντεο του Βλάση Γιαννάκενα - Νυχτερι...\nΔείτε φωτογραφίες από τις εργασίες επισκευής στο Β...\nΔείτε φωτογραφίες από την κατασκευή σιδηροδρομικής...\nΔείτε ολόφρεσκες φωτογραφίες από τα ειδικά ανακατα...\nΟ Σιδηροδρομικός Σταθμός Λιανοκλαδίου μεταμορφώνετ...\nΑνακοίνωση- διαμαρτυρία από τους συναδέλφους του Π...


Dac και πάλι | Σελίδα 2 | AVsite\nDac και πάλι\nΣυζήτηση στο φόρουμ 'ΨΗΦΙΑΚΕΣ ΠΗΓΕΣ, PC AUDIO' που ξεκίνησε από το μέλος R3nos, στις 20 Απριλίου 2018.\nMade in Greece....δώσε μια ευκαιρία ακρόασης και σε ένα ελληνικό προϊόν..\n#21 lancelotos, 23 Απριλίου 2018\nτο έχω ξαναπεί και ελπίζω να μη γίνομαι κουραστικός, άποψη μου είναι (και εφόσον θέλουμε να παίζουμε άυλα) ότι πρέπει να πάρουμε ένα καλό usb ή firewire audio interface και να ψάξουμε ένα βαρβάτο dac-γίγαντα παλιάς εποχής.\nΔηλαδή ένα accuphase 15ετίας δε με χάλαγε με τίποτα.\nΚαι ας παίζει "μόνο" 16/44.1.\nΘυμάμαι τον ήχο ενός sonic frontiers sfd I που είχα στο σπίτι για λίγο καιρό...δεν ήθελα να πατήσω το next στο κοντρόλ...\n#22 Κακαλιός Στέργιος, 23 Απριλίου 2018\ndapost and tonis like this.\nνομίζω 800-900....ρώτα. Πιστεύω ότι μπορεί να δανειστείς και κανένα demo\n#23 musicfanatic, 23 Απριλίου 2018\nBenchmark dac1 hdr με μια μικρή τροποποίηση από επώνυμο τεχνικό και έφυγες!Κόστος τροποποίησης 60€ αλλά υποστηρίζει συστήματα υψηλής κατηγορίας.\n#24 JORDANELLI, 9 Σεπτεμβρίου 2018\nΕαν μπορεις να διαθέσεις 1500 εχω το ναιμ ντακ\nΕννοειται με ακρόαση ...\nΠοιο εχεις Μακη;\n#25 lakiss51, 14 Σεπτεμβρίου 2018\nΚακαλιός Στέργιος said: ↑\nΠλέον, ένα ντακ των 100€, παίζει καλύτερα από τους γίγαντες του τότε..\n#26 costas EAR, 14 Σεπτεμβρίου 2018\nZaBBalos and Σταύρος Λαγκαδιανός like this.\n#27 musicfanatic, 14 Σεπτεμβρίου 2018\nΔεν θα συμφωνήσω αγαπητέ Κώστα.\nΜετά από χρόνια ενασχόλησης με διάφορα μουσικά όργανα και συμμετέχοντας ως μουσικός σε διάφορες παραγωγές αλλά και live εμφανίσεις, δεν άκουσα ποτέ σύγχρονο dac μέχρι τα 500 ευρώ που να με πείθει. Αντίθετα, παλαιά ακριβά και φημισμένα στην εποχή τους dac με έχουν κυριολεκτικά συγκινήσει. Αυτή τη στιγμή ακούω με το u-05 της pioneer (περί τα 800). Δεν το συγκρίνω ούτε με το audio note 3 signature ή διάφορα dac της meridian του ενενηντατόσο, που έχω κατά καιρούς δανειστεί από φίλους. Παίζει οκ, μέχρι εκεί.\n#28 navou, 14 Σεπτεμβρίου 2018\ntonis and musicfanatic like this.\nΕγώ είχα καταλήξει σε ντακ της goldmund. Πολλά λεφτά ντακ. Διακριτά εξόδου, τροφοδοσία επιπέδου τελικού με σταθεροποιήσεις εντελώς κορυφαίες, κλπ κλπ κλπ.\nΕκείνη την εποχή, έπαιζε τόσο καλύτερα από οτιδήποτε άλλο υπήρχε, που δικαιολογούσε το υψηλό αντίτιμο κτήσης.\nΓια πολλά χρόνια έβγαινε νικητής σε κάθε σύγκριση με οτιδήποτε άλλο έπεφτε στα χέρια μου, κι έπεσαν πολλά στα χέρια μου.\nΠέρασαν κάποια χρόνια, που δεν έμπαινα στον κόπο για σύγκριση. Μέχρι που μπήκα, με ένα ταπεινό behringer, που μόνο τα op-amps του είχα αλλάξει.\nΤο Μπέρι του άλλαξε τα φώτα.\nΟπότε, μη μου λέτε για παλιούς γίγαντες. Τα έχω φάει τα ψωμιά μου και σε αυτά. Και μερίντιαν είχα, και ότι θες είχα. Τα σημερινά Ντακ παίζουν καλύτερα και μετράνε και καλύτερα.\nΚατά βάση, ένα σημερινό media player των 120-200€ παίζει τόσο καλά, που θες υπερβολικά πολλά λεφτά σε ηχεία και χώρο για να καταφέρεις να το ακούσεις όλο.\nJust my 2 cent's, στις ιστορίες χαϊεντίλας.\n#29 costas EAR, 14 Σεπτεμβρίου 2018\nharis1308, vasilisnt, christos77 and 5 others like this.\nΕνα παράδειγμα media player αυτής της κατηγορίας τιμής;\n#30 Spyros Koutsogiannis, 14 Σεπτεμβρίου 2018\nΑς συγκρίνουμε λοιπόν μόνο σύγχρονα DAC, ας πούμε που κυκλοφόρησαν το 2018 άντε και 2017. Ποιο προτείνεις σαν την απόλυτη λύση;\n#31 musicfanatic, 14 Σεπτεμβρίου 2018\nSpyros Koutsogiannis said: ↑\nΚι έχει και Sony, pioneer, κλπ.\nΦυσικά όλα τα Android, κάποια βγάζουν και XLR, διαφημίζουν και τα Ντακ.\nΚαι μέχρι το Cambridge και oppo, όλα.\nΑλλά το ταπεινό raspberry αρκεί.\nΠοιο προτείνεις σαν την απόλυτη λύση;\nΑπόλυτο όπλο παραμένει η μέτρικ.\nΟι μετρήσεις της, είναι ταμπλάς.\n#32 costas EAR, 14 Σεπτεμβρίου 2018\nΟι μετρήσεις της, είναι ταμπλάς.[/QUOTE]\nΔεν την λες φτηνή λύση!\n#33 musicfanatic, 14 Σεπτεμβρίου 2018\nΕδώ έχει πολλά. Και στο στερεοφιλ έχει. Όπου θες έχει. Και στα περίπτερα.\nΚαλά ηχεία βρες, και χώρο. Τα υπόλοιπα δε φταίνε..\n2,5 χιλιάρικα τα 8 κανάλια.\nΝαι, δεν είναι λίγα.\n#34 costas EAR, 14 Σεπτεμβρίου 2018\nΔεν υπάρχει κανένα με 100 ευρώ να την χτυπάει; χα, χα!\n#35 musicfanatic, 14 Σεπτεμβρίου 2018\nΌχι, είναι τρελές οι μετρήσεις της.\nΝα σε πω όμως την πικρή αλήθεια, δε με νοιάζει κιόλας, τα έχω ξεπεράσει αυτά.\nΈλεγα με το ζαπ να αντικαταστήσει τη μέτρικ το σύστημα της hypex που προσφέρει loudspeaker management, για λόγους απλοποίησης του συστήματος.\nΚαι με ντιρακοτέτχια θα μπορούσα να την αντικαταστήσω, δεν έχω κανένα καημό, μη νομίζεις...\nΠιο σημαντικό είναι η ευκολία χρήσης και το streaming, παρά η τρελή πχιότητα του Ντακ, κολοκύθια, Spotify ρουλζζζζ\n#36 costas EAR, 14 Σεπτεμβρίου 2018\nΚώστας Φ. likes this.\nΑν φτιάξει κάποιος (ιδιοκατασκευη) ένα dac με ένα σύγχρονο καλό dac chip (πχ AKM) όπως προτείνει ο κατασκευαστής στο Data Sheet με αξιοπρεπή υλικά (όχι ε-ξωτικά) θα μείνει υπέρ - ικανοποιημένος ανεξαρτήτου τιμής !\nΚλειδί η τροφοδοσία να γίνεται από μπαταρίες σωστά και ξεχωριστά στο ψηφιακό - αναλογικό!\nΠολλοί που δοκιμάζουν μπαταρίες δεν ακούν διαφορά προς το καλύτερο γιατί δεν αφήνουν τα υπόλοιπα χαλιεντια της αλυσίδας ... Ένα dac δεν φέρνει την (ηχητική) άνοιξη\n#37 Ψηλές Μαντούρες, 14 Σεπτεμβρίου 2018\nτι θα πει ικανοποιημενος ή καλο ντακ;\nΠροσωπικα θεωρω οτι η ικανοποιηση ερχεται με ενα καλο ντακ το οποιο μπορει να συγκριθει με ενα cd player του χιλιαρικου.\n#38 R3nos, 15 Σεπτεμβρίου 2018


Τι κρίμα να λιγοστεύουν οι αληθινοί άνθρωποι… | MyNews247\nΠού πήγαν οι άνθρωποι με τη χρυσή καρδιά; Εκείνοι με το χαμόγελο και την αγάπη στα μάτια; Οι ντόμπροι, οι αληθινοί. Εκείνοι που θα είναι εκεί για σένα σε χαρές και λύπες, βράχοι ακλόνητοι. Πολλή μοναξιά στον κόσμο σήμερα. Άνθρωπο να εμπιστευτείς δεν βρίσκεις εύκολα. Να σου πει την πραγματική του άποψη για το οτιδήποτε, ακόμα κι αν είναι αντίθετο με όσα πιστεύεις εσύ. Να σε αγαπήσει γι�...


Αναφορά: Το PlayStation 5 μπορεί να περιλαμβάνει κάμερα υψηλής ποιότητας για streamers παιχνιδιών\nΓκίζμοδο αναφέρει ότι το επόμενο Xbox και το PlayStation θα περιλαμβάνει κάποιο είδος κάμερας χάρη στην άνοδο της ροής του παιχνιδιού στο Twitch και το YouTube. Το κατάστημα έλαβε φωτογραφίες από έναν αναλυτή που έμοιαζε με τις επίσημες εικονογραφήσεις της Sony για το φερόμενο devkit PS5 - προφανώς ονομάστηκε «Prospero». Αυτό που κάνει τον Gizmodo να πιστέψει ότι η αυθεντικότητά τους είναι ότι έλαβαν αυτές τις φωτογραφίες μήνες πριν από την προβολή των εικόνων και κυκλοφόρησαν.\nΌλα όσα γνωρίζουμε για το PlayStation 5 μέχρι στιγμής\nΣτην έκθεση, ο Gizmodo σημειώνει ότι ο συμβουλευτής ισχυρίζεται ότι τόσο η Sony όσο και η Microsoft θα συμπεριλάβουν κάμερες υψηλής ποιότητας στις επόμενες κονσόλες τους.\nΟι πιο ενδιαφέρουσες σειρές αξιώσεων του tipster αφορούσαν τις κάμερες που περιλαμβάνονται στο πρωτότυπο PS5 και στο Project Scarlett. Χάρη στο Twitch, το YouTube και ακόμη και το Microsoft Mixer, η ροή βιντεοπαιχνιδιών είναι μια τεράστια επιχείρηση αυτή τη στιγμή. Πολλοί άνθρωποι κερδίζουν χρήματα με ροή βίντεο από τον εαυτό τους παίζοντας παιχνίδια, μερικές φορές για ακροατήρια χιλιάδων ανθρώπων. Κατά συνέπεια, απαιτείται πρακτική υποστήριξη κάμερας υψηλής ποιότητας για κονσόλες εάν η Sony και η Microsoft θέλουν να προσελκύσουν ταινίες στις πλατφόρμες τους.\nΣύμφωνα με τον tipster μας, η Microsoft θα κάνει την κάμερα τεράστια προτεραιότητα, ενώ το κιτ Prospero χρησιμοποιεί παλαιότερη τεχνολογία κάμερας. (Αξίζει να σημειωθεί ότι αυτό που υπάρχει σε ένα κιτ ανάπτυξης δεν αντικατοπτρίζει απαραίτητα τι αποστέλλεται σε ένα τελικό προϊόν.)\nΑυτή δεν είναι μια εκπληκτική κίνηση δεδομένου ότι και οι δύο κονσόλες υποστηρίζουν επί του παρόντος κάμερες USB για ροή παιχνιδιών, αλλά η υποστήριξη δεν είναι τόσο προηγμένη όσο θα μπορούσε.\nΑπό όσα ήδη γνωρίζουμε για το PlayStation 5, θα υποστηρίζει έως και 8Κ ανάλυση, τρισδιάστατο ήχο, ανίχνευση ακτίνων και ακόμη και συσκευάζεται με SSD για ταχύτερους χρόνους φόρτωσης. Η CPU θα βασίζεται στη γραμμή Ryzen τρίτης γενιάς της AMD, με οκτώ πυρήνες της νέας νέας μικροαρχιτεκτονικής 7nm Zen 2. Και η GPU είναι μια προσαρμοσμένη παραλλαγή της οικογένειας Navi του Radeon's. Δεν έχει αποκαλυφθεί επίσημη ημερομηνία κυκλοφορίας, αλλά οι άνθρωποι το περιμένουν κάποια στιγμή το επόμενο έτος το 2020.\nΟι ψηφιακές κορνίζες φωτογραφιών μπορούν να είν...\nΟι καιροί αλλάζουν Έχετε εγκαταλείψει τους εκτο...\nΤο Flume ήταν ήδη ένα από τα τα καλύτερα έξυπνα...\nΠηγή: Android Central / Alex DobieΜια ιστορία του αναδιπλούμενου τηλεφώνουGalaxy Z Flip εναντίον Moto RAZRΓιατί το επόμενο τηλέφωνό σας πρέπει να είναι πτυσσόμενοΓιατί το επόμενο τηλέφωνό σας δεν π...\nΚαλό Σάββατο στο σπίτι, κοίτα! Σήμερα πρόκειται να μιλήσουμε για δισκία!Φαίνεται ότι οι περισσότεροι άνθρωποι από την πλευρά της τεχνολογίας Android δεν είναι πραγματικά tablet, ούτε καν σε αυτούς ...


ΑΕΚ - Τρίκαλα 82-65 | SDNA\nOTESPORT 4HD, OAKA\nΑΕΚ - Τρίκαλα 82-65\n24 Οκτωβρίου 2015, 18:44\nΤελευταία ανανέωση: 24 Οκτωβρίου 2015, 19:04\nΗ ΑΕΚ δεν αγχώθηκε απέναντι στα Τρίκαλα, άφησε πίσω τη βαριά ήττα από την Γαλατάσαραϊ και πέτυχε την τρίτη νίκη της στο πρωτάθλημα (82-65). Πρώτη ήττα για τους Τρικαλινούς, σημάδια... ζωής από τον Ουόρεν.\nΗ «Ενωση» χρειάστηκε ένα δεκάλεπτο για να βρει τα πατήματά της στο παρκέ, αλλά από την δεύτερη περίοδο και μετά επέβαλε πλήρως το ρυθμό της. Ο Μαυροκεφαλίδης φρόντισε να... χτίσει τη διαφορά μέχρι το τέλος του πρώτου μέρους και οι υπόλοιποι την διατήρησαν και την διεύρυναν μέχρι τέλους.\nΟ Λουκάς Μαυροκεφαλίδης ήταν απελπιστικά μόνος για την ΑΕΚ στο πρώτο δεκάλεπτο (14 π.) και οι Τρικαλινοί κατάφεραν να επιστρέψουν έπειτα από το 20-14 του έβδομου λεπτού. Με 8 πόντους του Τζάστιν Ρόμπινσον, έκλεισαν το δεκάλεπτο με προβάδισμα τριών πόντων (20-23).\nΟ Κατσίβελης είχε κάνει ήδη την επανεμφάνισή του στα παρκέ και ο σεληνιασμένος Μαυροκεφαλίδης ισοφάρισε σε 23-23 με τρίποντο, πριν η ΑΕΚ βρεθεί μπροστά με 29-23 χάρη σε νέο καλάθι του Ελληνα ψηλού. Το βασικό στοιχείο που επέτρεψε στην ΑΕΚ να... αναπνεύσει ήταν η καλή άμυνα, καθώς τα Τρίκαλα χρειάστηκαν έξι λεπτά για να σκοράρουν στη δεύτερη περίοδο (34-26). Ο Μαυροκεφαλίδης συνέχισε να κάνει ασύλληπτα πράγματα (24 π., με 9/9 προσπάθειες) και το ημίχρονο ολοκληρώθηκε με σκορ 44-34.\nTo μοτίβο παρέμεινε ίδιο και στο ξεκίνημα του δευτέρου μέρους. Στο 24', η διαφορά παρέμενε στους 10 (50-40). Με συνεχόμενα τρίποντα των περιφερειάκων της, η ΑΕΚ διεύρυνε κι άλλο τη διαφορά (59-44). O Xέρστον ήταν εμφανώς ανεβασμένος και βοήθησε την «Ενωση» να κλείσει το δεκάλεπτο με σημαντικό προβάδισμα (66-50).\nΗ ΑΕΚ είχε πια βρει ρυθμό και είχε πάψει να... αγχώνεται. Τα σουτ έμπαιναν, η διαφορά έφτασε και στους 21 (76-55) με τον Καλαμπόκη να δίνει λύσεις από τον πάγκο. Το παιχνίδι μετατράπηκε σε τυπική διαδικασία στα τελευταία του λεπτά και η ΑΕΚ έφτασε άνετα στην επικράτηση με 82-65.\nΟ MVP: Η φετινή χρονιά της ΑΕΚ είναι ήδη συνυφασμένη με το όνομα του Λουκά Μαυροκεφαλίδη. Ο Ελληνας ψηλός ήταν για ακόμη ένα παιχνίδι ο απόλυτος κυρίαρχος στη ρακέτα, ξεχώριζε στο δύσκολο ξεκίνημα και ολοκλήρωσε τον αγώνα με 26 πόντους και 10/12 προσπάθειες.\nΟ Σκληρός: Ο Κρις Ουόρεν θεωρείται «τελειωμένος» από την ΑΕΚ, ωστόσο στο ματς με τα Τρίκαλα έδειξε πως δεν είναι τυχαίος. 10 πόντοι και 14 ασίστ ήταν ο εντυπωσιακός απολογισμός του.\nΟ Πεσμένος: Ο Ρέτζερ Ντόουελ εντυπωσίασε με τις πρώτες του εμφανίσεις στα Τρίκαλα, ωστόσο στο ΟΑΚΑ ήταν διαφορετικά τα πράγματα.\nΗ Στιγμή: Το τρίτο δεκάλεπτο ολοκληρώθηκε με την ΑΕΚ να ευστοχεί σε συνεχόμενα τρίποντα και να «κλειδώνει» έτσι τη νίκη της.\nΣημαντική στιγμή της αναμέτρησης και η επιστροφή του Δημήτρη Κατσίβελη στα παρκέ που έκανε έτσι την πρώτη του επίσημη εμφάνιση με τα «κιτρινόμαυρα».\nΗ Γκέλα: Το πολύ άσχημο ξεκίνημα των Τρικάλων στο δεύτερο δεκάλεπτο, όπου χρειάστηκαν έξι λεπτά για να βρουν πόντους εντός παιδιάς.\nΗ Διαιτησία: Η ΑΕΚ φρόντισε να... καθαρίσει από νωρίς την αναμέτρηση και έτσι το διαιτητικό τρίο δεν κλήθηκε να πάρει κρίσιμες αποφάσεις.\nΗ Εξέδρα: Το ΟΑΚΑ δεν είχε πάρα πολύ κόσμο, αλλά η ατμόσφαιρα ήταν όμορφη με τον κόσμο να χειροκροτά τους παίκτες του Ντράγκαν Σάκοτα, παρά τα προβλήματα που έχουν προκύψει στο ξεκίνημα της χρονιάς. Για ακόμη μία φορά, οι φίλοι της ΑΕΚ έδειξαν την αντίδρασή τους στο μέτρο της κάρτας φιλάθλου.


Ο έξυπνος αισθητήρας παγετού ανιχνεύει θερμοκρασίες κοντά στο σημείο πήξης και αναστέλλει το πρόγραμμα κοπής για την προστασία του γκαζόν σας.\nΗ δυνατότητα επιτόπιας κοπής σημείου, μια λειτουργία κοπής σε σπείρα, καθιστά το SILENO city ιδανικό για δυσπρόσιτες περιοχές όπως κάτω από τραμπολίνο ή έπιπλα κήπου. Κάνει τη σκληρή δουλειά για εσάς!\nΑθόρυβη, ευέλικτη και με έξυπνο σχεδιασμό - αυτή είναι η ρομποτική χλοοκοπτική μηχανή SILENO city 500 m² της GARDENA.To SILENO city είναι ιδανικό για μικρότερα γκαζόν, προσφέροντας υψηλή απόδοση και βολικό κούρεμα. Χρησιμοποιώντας την εφαρμογή GARDENA Bluetooth®, απλώς παίρνετε το smartphone σας, εισάγετε το μέγεθος του γκαζόν, τις επιθυμητές ημέρες κοπής και την προτιμώμενη ώρα έναρξης. Το ρομποτικό χλοοκοπτικό σας θα κάνει ένα πρόγραμμα και θα είναι έτοιμο να ξεκινήσει αθόρυβα. Μπορείτε να ελέγχετε εύκολα το SILENO city μέσω Bluetooth® από απόσταση έως και 10 μέτρων. Το ρομποτικό χλοοκοπτικό σας υπολογίζει τον απαιτούμενο χρόνο κοπής γρασιδιού και ο βοηθός προγραμματισμού της εφαρμογής GARDENA Bluetooth® σας βοηθά να διατηρείτε τον κήπο στη σωστή κατάσταση. Χάρη στον αθόρυβο κινητήρα του, με επίπεδα θορύβου μόνο 57db (A), εσείς και οι γείτονές σας δεν θα παρατηρήσετε καν ότι το ρομπότ σας είναι σε λειτουργία .Το εξελιγμένο σύστημα CorridorCut καθοδηγεί το χλοοκοπτικό ρομπότ ενώ κόβει σε στενούς χώρους και κλειστές γωνίες πλάτους μόλις 60 εκατοστών. Το CorridorCut θα κατευθύνει με ευκολία το χλοοκοπτικό ρομπότ σας σε δύσκολες διαδρομές. Καθοδηγούμενο από το SensorControl, το ρομπότ κρίνει από μόνο του πόσο συχνά το γκαζόν σας χρειάζεται φινίρισμα, ξεκινώντας ακριβώς με την καλύτερη συχνότητα σύμφωνα με την ανάπτυξη του γρασιδιού. Ο έξυπνος μικρός βοηθός σας θα κόψει το γρασίδι όσο πιο αποτελεσματικά γίνεται. Εφοδιασμένο με τα Auto Weather and Terrain, το SILENO minimo κόβει το γκαζόν ανεξάρτητα από τον καιρό, τη βροχή ή την ηλιοφάνεια.. Το έξυπνο ρομποτικό χλοοκοπτικό παρατηρεί εάν το έδαφος είναι παγωμένο ή σε καράσταση παγετού και περιμένει μέχρι να ξεπαγώσει θέτωντας το πρόγραμμα σε παύση.Το σύρμα ορίου δείχνει στο SILENO city την περιοχή του κήπου που πρέπει να κοπεί.Ομοίως, το καλώδιο οδήγησης κατευθύνει το ρομποτικό χλοοκοπτικό αξιόπιστα και πλήρως αυτόματα σε όλες τις περιοχές κοπής. Το χλοοκοπτικό σας δεν θα έχει κανένα πρόβλημα να περάσει από στενούς χώρους, και τελικά να επιστρέψει στο σταθμό φόρτισης. Κουρεύει εντελώς αυτόνομα, δίνοντάς σας περισσότερο χρόνο να επικεντρωθείτε στην εκτέλεση των πραγμάτων που αγαπάτε στον κήπο. Ακόμα και πλαγιές ή κλίσεις έως και 35μοίρες δεν αποτελούν πρόβλημα. Το SILENO city μπορεί να καθαριστεί εύκολα με ένα λάστιχο κήπου. Το κούρεμα γκαζόν γίνεται τόσο εύκολο με το SILENO city, απλά καθίστε, χαλαρώστε και αφήστε το ρομποτικό χλοοκοπτικό να κάνει τη σκληρή δουλειά για εσάς. Θα αναρωτιέστε πώς τα καταφέρνατε χωρίς αυτό! Η εφαρμογή GARDENA Bluetooth® σας καθοδηγεί κατά την αρχική εγκατάσταση. Ο χλοοτάπητας σας θα φαίνεται πάντα καλά περιποιημένος με το SILENO: Το έξυπνο ρομποτικό χλοοκοπτικό.SILENOΓια να χρησιμοποιήσετε την εφαρμογή GARDENA Bluetooth® και τις λειτουργίες του εργαλείου κηπουρικής GARDENA Bluetooth®, απαιτείται ηλεκτρονική εγγραφή και δημιουργία λογαριασμού χρήστη στην GARDENA ή στον όμιλο εταιρειών μας, τον Όμιλο Husqvarna. Το όνομα χρήστη και η διεύθυνση ηλεκτρονικού ταχυδρομείου απαιτούνται για τη δημιουργία λογαριασμού χρήστη GARDENA. Απλώς πρέπει να ακολουθήσετε τις οδηγίες που εμφανίζονται στην εφαρμογή κατά τη ρύθμιση. Σημείωση: Κατά τη ρύθμιση του λογαριασμού χρήστη GARDENA, μπορείτε να χρησιμοποιήσετε ένα όνομα χρήστη της επιλογής σας. Δεν χρειάζεται να χρησιμοποιήσετε το όνομα και το επώνυμό σας εάν δεν το θέλετε. Ο παρεχόμενος λογαριασμός email λειτουργεί ως επαλήθευση ότι είστε το εξουσιοδοτημένο άτομο για πρόσβαση στον λογαριασμό email. Εδώ μπορείτε επίσης να χρησιμοποιήσετε μια διεύθυνση ηλεκτρονικού ταχυδρομείου που δεν περιλαμβάνει το όνομα και / ή το επώνυμό σας. Μπορείτε να βρείτε περισσότερες πληροφορίες σχετικά με αυτό στην πολιτική απορρήτου μας https://privacyportal.husqvarnagroup.com/gr/privacy-notice/. Εάν έχετε οποιεσδήποτε ερωτήσεις σχετικά με την ηλεκτρονική εγγραφή, μπορείτε επίσης να επικοινωνήσετε απευθείας μαζί μας στη διεύθυνση customercare@papadopoulos.com.gr. Οι συνάδελφοί μας στην εξυπηρέτηση πελατών είναι στη διάθεσή σας να σας βοηθήσουν με το ερώτημά σας.


VUB ULB, Βρυξέλλες, Βέλγιο\nΖητήστε δωρεάν πληροφορίες από Vrije Universiteit Brussel, Brussels Faculty of Engineering (Bruface)\nΗ Vrije Universiteit Brussel είναι το παρακλάδι της γαλλόφωνης Université Libre de Bruxelles (ULB), που ιδρύθηκε το 1834 από δικηγόρο Βρυξελλών με τις φλαμανδικές προέλευση, τον Pierre-Θεόδωρος Verhaegen. Ήθελε να καθιερώσει ένα πανεπιστήμιο που θα είναι ανεξάρτητη από το κράτος και την εκκλησία, όπου και ακαδημαϊκή ελευθερία θα βασιλέψει. &nbsp\nΠαρά το γεγονός ότι ορισμένα μαθήματα στο ULB 's Νομικής Σχολής του είχαν ήδη διδάσκονται στα ολλανδικά το 1935, δεν ήταν μέχρι το 1963 ότι σχεδόν όλες οι σχολές που προσφέρουν μαθήματα στα ολλανδικά. Η ολλανδόφωνο πανεπιστήμιο τελικά αποσχίστηκε από τη Γαλλική ομόλογό της την 1η Οκτωβρίου 1969. &nbsp\nΜε την πράξη της 28ης Μαΐου 1970, το Vrije Universiteit Brussel και το Université Libre de Bruxelles έγινε επίσημα δύο χωριστών νομικών, διοικητικών και επιστημονικών φορέων.\nΒρυξέλλες Πολυτεχνική Σχολή (εν συντομία "Bruface ") τροφοδοτείται από τα δύο πανεπιστήμια στο κέντρο των Βρυξελλών. Ξεκινώντας από το ακαδημαϊκό έτος 2011-2012 Université Libre de Bruxelles και Vrije Universiteit Brussel διοργανώνουν από κοινού πλήρως αγγλικά διδάσκονται Master of Science προγράμματα στη Μηχανική. &nbsp\nΤο Université Libre de Bruxelles (ULB) και η Vrije Universiteit Brussel (VUB) είναι τόσο ενεργά σε διάφορα διεθνή τριτοβάθμια εκπαίδευση δίκτυα συμπεριλαμβανομένου του χρόνου και UNICA.\nΑπό τη δημιουργία τους, τα δύο πανεπιστήμια μας έχουν κρατήσει τη φλόγα της ελευθερίας και της καύσης έχουν πάντα υποστηρίξει τα μεγάλα ζητήματα της δημοκρατίας, των ατομικών ελευθεριών και του σεβασμού των ανθρωπίνων δικαιωμάτων.\nLink to and share "VUB ULB, Βρυξέλλες, Βέλγιο"


Ματσωμένος Γάτος: ΤΑΜΕΙΟ ΜΕ ΤΟ ... ΚΑΛΗΜΕΡΑ!\nΤΑΜΕΙΟ ΜΕ ΤΟ ... ΚΑΛΗΜΕΡΑ!\nΜε την επιστροφή από τις διακοπές ήρθε και το πρώτο ταμείο. Πέρασε ο μονός αποδεκτός "άσος" της Εθνικής Νέων ΝΙΓΗΡΙΑΣ με απόδοση 2,05 κόντρα στην Αγγλία, για τον οποίο σας ενημέρωσα χτες το απόγευμα ότι είχε παιχτεί πολύ δυνατά. Κάθε μέρα...\nαναφέρω τα σημεία τα οποία δέχονται το μεγαλύτερο ποντάρισμα και πολλές φορές περνάνε. Το σημερινό κουπόνι είναι μικρό με μόλις 3 ματς, τα οποία πρέπει να μπουν σε δυάδες. Μέχρι τώρα δεν υπάρχει κάτι το ιδιαίτερο. Φυσικά θα υπάρξει ενημέρωση και για το νέο κουπόνι μόλις βγουν οι αποδόσεις από τον ΟΠΑΠ.\nΑναρτήθηκε από matsomenosgatos στις 10:02 π.μ.


ΚΥΘΗΡΑΪΚΑ ΝΕΑ Νέα και Ανακοινώσεις των Κυθήρων και Αντικυθήρων: Ποια είναι η πατρίδα μας; Η επέτειος του "ΟΧΙ" στην εποχή του “ναι”,\nΠοια είναι η πατρίδα μας; Η επέτειος του "ΟΧΙ" στην εποχή του “ναι”,\nΑπό τον καιρό εκείνο, την εποχή των παππούδων και των πατεράδων μας πέρασαν 72 χρόνια. Σήμερα, δεν κατεβάζουν πια την ελληνική σημαία από την Ακρόπολη, μόνο κάτι απλήρωτους συμβασιούχους του υπουργείου Πολιτισμού ψεκάζουν σαν τα κουνούπια οι δυνάμεις καταστολής, χτυπώντας και σέρνοντάς τους σαν τα σκυλιά.\nΣήμερα, δεν πουλά κανείς το σπίτι του για ένα τσουβάλι σιτάρι στους μαυραγορίτες, αλλά του το κατάσχει η τράπεζα για λίγα ευρώ. Σήμερα, δεν μας πολεμάν οι Γερμανοί με τανκς και στούκας, απλώς, μας πουλάν τα παλιοσιδερικά τους, έτσι που καταχρεωμένοι δεν μπορούμε να σηκώσουμε κεφάλι.\nΣήμερα, δεν κλέβουν τη σοδιά μας, αλλά μας επιβάλλουν πρόστιμα, αν παράγουμε έστω κι ένα κιλό παραπάνω απ' το πλαφόν που έχει καθοριστεί στις Βρυξέλλες. Χιλιάδες οι άνεργοι, η βιομηχανία και η μεταποίηση πέφτει σαν τραπουλόχαρτο και οικονομικά τζάκια, αφού ξεζούμισαν τον εργάτη, το μετανάστη, τον ελαστικό τετραωρίτη μεταφέρουν σαν ύαινες που οσμίζονται το αίμα τα εργοστάσιά "τους” στις διπλανές χώρες των ακόμη πιο φτηνών χεριών.\nΗ δική μας πατρίδα δεν είναι αυτοί που το λίπος γουργουρίζει ακόμη και στη φωνή τους την ίδια στιγμή που ο γιατρός διέγνωσε υποσιτισμό των μαθητών μας. Η δική μας πατρίδα δεν είναι αυτοί που φέρνουν τα κοινωνικά δικαιώματα στο απόσπασμα, την ελληνική οικονομία ανέκκλητα στη χρεωκοπία και τη χώρα στη νεοαποικιακή υποδούλωση και λεηλασία.\nΠηγή: ΑΥΓΗ-Το Χρήστου Κατσικα


«Φτωχό» το μετεγγραφικό παζάρι στο ποδόσφαιρο - KYPARISSIANEWS.COM Η ΠΥΛΗ ΤΗΣ ΜΕΣΣΗΝΙΑΣ\nHome greece messinia news sport sports «Φτωχό» το μετεγγραφικό παζάρι στο ποδόσφαιρο\nMessinia news network 7/19/2017 07:39:00 μ.μ. greece, messinia, news, sport, sports,\n«Φτωχό» είναι μέχρι τώρα το μετεγγραφικό παζάρι για τον χώρο της Α΄ Τοπικής Κατηγορίας και υπάρχουν αρκετοί λόγοι. Από την μία, είναι σχετικά νωρίς (βρισκόμαστε στα μέσα Ιουλίου), ενώ από την άλλη υπάρχει οικονομική δυσπραγία.Βέβαια αρκετές ομάδες βρίσκονται και σε διαδικασία εκλογής νέου Διοικητικού Συμβουλίου. Επίσης ορισμένες ομάδες είναι σε αναζήτηση προπονητή.\nΣτο μετεγγραφικό «παζάρι» μέχρι τώρα έχει κινηθεί δραστήρια ο Πανθουριακός, που προβλέπεται να πρωταγωνιστήσει τη νέα αγωνιστική περίοδο. Επίσης, αξιόλογες προσθήκες στο «ρόστερ» τους έχουν κάνει ο Εθνικός Μελιγαλά, ο Απόλλων Καλαμάτας, ο Ολυμπιακός Καλαμάτας και η νεοφώτιστη Ομόνοια. Ας δούμε τις μετεγγραφικές κινήσεις των ομάδων:\nBy Messinia news network στις 7/19/2017 07:39:00 μ.μ.


"Άφιξη" του Γιώργου Κ. Παπαδημητρακόπουλου σε Αθήνα και Πάτρα ~ Το μεγαλείο των Τεχνών...\n"Άφιξη" του Γιώργου Κ. Παπαδημητρακόπουλου σε Αθήνα και Πάτρα\nΗ Άφιξη, η περφόρμανς, του Γιώργου Κ. Παπαδημητρακόπουλου θα παρουσιαστεί τον Ιούνιο για δύο παραστάσεις, μία στο Θέατρο του Νέου Κόσμου στην Αθήνα και μία στο Παλαιό Δημοτικό Νοσοκομείο στην Πάτρα.\nΜία περφόρμανς – ιεροτελεστία, σε ατμόσφαιρα συμποσίου, ένα βιωματικό θεατρικό πείραμα με απόλυτο σκοπό την απελευθέρωση καλλιτέχνη και συμμετεχόντων.\nΠαρουσιάζοντας τον πόνο ως δημιουργικό στοιχείο, την τέχνη ως θεραπεία και τον φόβο ως συναίσθημα που πρέπει να βιωθεί, η περφόρμανς «ΑΦΙΞΗ» έχει σκοπό να δοκιμάσει τα όρια του σώματος και τις δυνατότητες του νου.\nΕίμαστε έτοιμοι να εκτεθούμε σε κάτι τόσο αληθινά ανθρώπινο;\nΛίγα λόγια για την περφόρμανς\nΆγνωστοι μεταξύ αγνώστων. Ναυαγοί σε άγνωστες θάλασσες. Ξένοι σε έναν ξένο τόπο. Πώς είναι να εγκαταλείπεις τα πάντα για να ταξιδέψεις μόνος σε μακρινές χώρες;\nΚατά την περφόρμανς τα ανθρώπινα κορμιά γίνονται τα ίδια αντίκειμενα της τέχνης προσπαθώντας να συλλάβουν την πραγματικότητα με πιστό τρόπο. Χρησιμοποιώντας συμβολισμούς, το κυρίαρχο σώμα του περφόρμερ άλλοτε ανυπεράσπιστο και παραδομένο στη φυσική του παρακμή, κάποτε αυτοτιμωρούμενο και καταδικασμένο και πότε να στέκεται ανίκητο επιθυμεί την απελευθέρωση, την ανυπακοή και την αντίσταση.\nΗ περφόρμανς αλλά και πολιτική πράξη με τίτλο «ΑΦΙΞΗ» είναι μια πρωτόγνωρη, συγκλονιστική εμπειρία για όποιον αντέξει να την βιώσει ως το τέλος.\nΜία πράξη αντίστασης!\nΜέσω της «ΑΦΙΞΗ» επιθυμώ να συνθέσω ένα θεατρικό τοπίο με βάση την τέχνη της περφόρμανς, να δημιουργήσω ένα έργο τέχνης που θα τοποθετήσει τις στιγμές σε πλαίσιο ιεροτελεστίας μέσω συμβολισμών.\nΝα δημιουργήσω ένα περιβάλλον όπου και άλλοι μπορούν να γίνουν κοινωνοί της συγκεκριμένης διαδικασίας.\nΣκοπός μου, η απόλυτη απελευθέρωση της σχέσης του καλλιτέχνη και των συμμετεχόντων.\nΚατά την διάρκεια της περφόρμανς υπάρχει μια σειρά «ασκήσεων» που είναι σχεδιασμένες έτσι ώστε να ενισχύσουν την κατανόηση των συμμετεχόντων σχετικά με τη σωματική και πνευματική τους εμπειρία. Αυτές οι ασκήσεις πηγάζουν από την πίστη ότι ο καθένας (ανεξαρτήτως ηλικίας, εθνικότητας, φύλου, σεξουαλικής προτίμησης, κοινωνικής τάξης, σωματικής ικανότητας ή μητρικής γλώσσας) μπορεί να επωφεληθεί από το να είναι πιο ενεργά παρών οποιαδήποτε στιγμή.\nΓιώργος Κ. Παπαδημητρακόπουλος\nΣύλληψη – Δραματουργία – Σκηνοθεσία – Φωτισμοί – Κοστούμια – Εικαστική Αντίληψη: Γιώργος Κ. Παπαδημητρακόπουλος\nΚείμενα: Αλί Ποντρίμια, Ερίκ Μαρία Ρεμάρκ, Ίρβιν Σόου, Χαλίλ Γκιμπράν, Μπέρτολτ Μπρεχτ, Ζίγκμουντ Μπάουμαν, Οδυσσέας Ελύτης\nΕπεξεργασία Κειμένων: Ήρα Ειρήνη Κουρή, Χριστίνα Κανελλοπούλου\nΜουσική: Ηλίας Ψυχογιός\nΣκηνογραφική/Ενδυματολογική Υποστήριξη: Αμάντα Βλασταρά\nΠαίζουν (με σειρά εμφάνισης): Χριστίνα Λυμπιρίτη, Αφροδίτη Κατσαρού, Φαιζάλ Μπουταρά, Μαρίζα Κακαβά, Κωνσταντίνα Καραμήντζιου, Πέτια Πέτκοβα\nΦωνή: Αλέξανδρος Ρήγας\nΔ/νση Παραγωγής: «ΕΜΒΙΩ»\nΣτους χορηγούς (ΓΕΦΥΡΑ Α.Ε., AVIS, ΙΕΚ ΒΕΡΓΗ, ΠΟΤΟΠΟΙΙΑ ΧΑΧΑΛΗΣ) οι οποίοι εν μέσω μίας δύσκολης οικονομικής περιόδου, μας συμπαράσταθηκαν με κάθε τρόπο για την υλοποίηση της περφόρμανς.\nΤην Κίνηση Υπεράσπισης των δικαιωμάτων προσφύγων & μεταναστών/-στριών (και προσωπικά στις Κυρίες: Ιωάννα Αραμπατζή και Έυη Κεφάλα) για την άμεση ανταπόκριση των μελών της στο κάλεσμα μας για συμμετοχή των ανθρώπων που φροντίζουν στην περφόρμανς.\nΤο “ΚΙΝΗΤΡΟ” καθώς και τις “ΓΡΑΜΜΕΣ ΤΕΧΝΗΣ” για την παραχώρηση των χώρων τους όπου πραγματοποιήθηκαν οι πρόβες της περφόρμανς.\nΤοποθεσία: - Ημερομηνία: Πέμπτη στις 04 Ιουνίου 2015, στις 21:30μ.μ. - Θέατρο του Νέου Κόσμου στην Αθήνα στις 21:30μ.μ.\nΠαρασκευή στις 05 Ιουνίου 2015, στις 21.30μ.μ. - Παλαιό Δημοτικό Νοσοκομείο Πατρών (αίθριο)\nΤιμές εισιτηρίων: Θέατρο του Νέου Κόσμου: 10€\nΠαλαιό Δημοτικό Νοσοκομείο Πατρών: 5€\nΠληροφορίες - κρατήσεις: Τηλ.: 6975924197\nPosted on Τετάρτη, Ιουνίου 03, 2015 by Γιώτα Παπαδημακοπούλου